Τις συνέπειες του Brexit από Ε.Ε. μελετά η BoE | Η ΚΑΘΗΜΕΡΙΝΗ\n26 Μαΐου, 2015 26.05.2015 • 08:59\nΤο ενδεχόμενο της εξόδου της Βρετανίας από την Ευρωπαϊκή Ενωση (Brexit) εξετάζει η Τράπεζα της Αγγλίας, όπως καταγράφεται σε μυστική ηλεκτρονική αλληλογραφία, η οποία κατά λάθος έφθασε στα χέρια των συντακτών της εφημερίδας «The Guardian». Στο σχετικό κείμενο αναφέρεται ότι ένας μικρός αριθμός στελεχών της Τράπεζας, υπό την καθοδήγηση του σερ Τζον Κάνλιφ, διερευνά τις ενδεχόμενες επιπτώσεις μιας τέτοιας κίνησης. Αν και, όπως επισημαίνεται, θα έπρεπε ο Τύπος, τα ΜΜΕ και τα κυβερνητικά στελέχη να μη μάθουν τις μυστικές διεργασίες, τελικώς το πέπλο μυστικότητας έπεσε.\nΑρχικά είχε σχεδιαστεί ώστε, εάν κάποιος ρωτούσε την Τράπεζα για τα σχέδια εκτάκτου ανάγκης με την επωνυμία Project Bookend, εκείνη θα τόνιζε ότι δεν έχουν σχέση με το επικείμενο δημοψήφισμα για την παραμονή ή όχι της χώρας στην Ευρωπαϊκή Ενωση. Αντιθέτως, θα ισχυριζόταν ότι αφορούν ευρεία γκάμα ζητημάτων, που συνδέονται με την Ευρώπη. Τώρα, πλέον, μέλη του βρετανικού κοινοβουλίου ασκούν πιέσεις στην Τράπεζα να αποκαλύψει λεπτομέρειες για τα τεκταινόμενα. Διερωτώνται γιατί αποφασίστηκε να υπάρχει μυστικότητα και ζητούν από τον υπουργό Οικονομικών, Τζορτζ Οσμπορν, να αποκαλύψει εάν ήταν σε γνώση του το απόρρητο σχέδιο.\n«Πρέπει σήμερα να μάθουμε εάν η Τράπεζα της Αγγλίας πρόκειται εγκαίρως να δώσει στη δημοσιότητα τα πορίσματα της έκθεσης, ώστε να μπορούν όλοι προ του δημοψηφίσματος να τα μελετήσουν», δήλωσε ο Κρις Λέσλι, σκιώδης υπουργός Οικονομικών. «Επιπλέον, η Τράπεζα οφείλει να διευκρινίσει το χρονοδιάγραμμα του σχεδίου Project Bookend και την ταυτότητα όσων ασχολήθηκαν με αυτό. Ο υπουργός Οικονομικών και το υπουργείο γνώριζαν την προετοιμασία της απόρρητης έκθεσης; Εάν ναι, πότε συνέστησαν στην Τράπεζα της Αγγλίας να τη δημοσιοποιήσει; Εάν όχι, μήπως ορισμένοι υπουργοί έδωσαν εντολή για να γίνει εκτίμηση των επιπτώσεων μιας Brexit και πότε αυτή θα δοθεί στη δημοσιότητα;». Σε ανακοίνωσή της, η Τράπεζα της Αγγλίας αναφέρει ότι σχεδίαζε να δημοσιοποιήσει τα πορίσματά της την κατάλληλη στιγμή, χωρίς περαιτέρω λεπτομέρειες. Πρόσθεσε, ακόμα, ότι τα στελέχη της θα εξακολουθήσουν να διερευνούν τον αντίκτυπο μειζόνων πολιτικών γεγονότων κεκλεισμένων των θυρών.\nΔικαστική νίκη Βρετανίας έναντι ΕΚΤ για τους οίκους εκκαθάρισης\nΝόμιμη πλέον η επινοικίαση κατοικιών στο Λονδίνο\nΟ λόρδος που εξέθεσε την Τράπεζα της Αγγλίας\nΟμόλογα του 1720, του Α΄ και Β΄ Παγκοσμίου πληρώνει η Βρετανία


MHNYMAL: Αυταπάτες για τις Μάζες\nΑσκήθηκα το λοιπόν στην αναμονή για το ορόσημο της 7ης Νοεμβρίου με την πεποίθηση ότι το νερό θα κυλήσει στο αυλάκι και με την πισινή του απρό-βλεπτου. Ασκήθηκα περιμένοντας την επισφράγιση της κατάρρευσης του κοινωνικού κράτους. Ασκήθηκα στην υπομονή, για ν' ανακαλύψω έντρομος ότι μερικές φορές δεν ξεχωρίζεις την πολιτική προέλευση του αντιμνημονιακού ή/και του μνημονιακού. Μα μπορεί αυτή η πολιτική διάκριση να είναι κομβική;\nΚατάντησα ο άνθρωπος που έβλεπε τα μέτρα να περνούν. Στις κρίσιμες ώρες για το έθνος, σε ώρες της ευθύνης, με αγαπητικούς της πατρίδας. Παραδίνομαι.\nafro jewish zazz\nΌταν έρθει η ώρα της μεσαίας τάξης θα τρέχουν να κρυφτούν, μου είχε πει ο ευυπόληπτος συνομιλητής. Όταν θα πάνε στην τράπεζα και θα τους πουν ότι τα λεφτά τους χάθηκαν, θα γίνουμε Αργεντινή, είχε καταλήξει με θριαμβευτικό τόνο. Δεν συμφώνησα. Ούτε διαφώνησα. Η σιωπηλή μεσαία τάξη, οι καταραμένοι μικροαστοί, οι αδιάφοροι μαζάνθρωποι... Δεν ξέρω αν όσα συμβαίνουν σήμερα εδώ είναι η ελληνική δημοκρατία της Βαϊμάρης. Εντάξει, η μεγάλη ύφεση. Φτάνει;\nΗ αύξηση της επιρροής της χρυσής αυγής είναι απότομη, τρομαχτική. Κι αυτό δεν είναι απλώς ανησυχητικό. Ο πρόσφατα εκλιπών Hobsbawm παρατηρούσε στην Εποχή των Άκρων ότι καθ' όλη τη διάρκεια της ανόδου του φασισμού, τα μεσαία και κατώτερα μεσαία κοινωνικά στρώματα παρέμειναν η σπονδυλική στήλη τέτοιων κινημάτων. Κι ακόμα ότι η κυριότερη διαφορά μεταξύ της φασιστικής και μη φασιστικής δεξιάς ήταν ότι ο φασισμός υπήρχε με την κινητοποίηση των μαζών από τα κάτω, ότι εκλαμπρυνόταν στην κινητοποίηση των μαζών.\nΗ Hanna Arendt στο βιβλίο Το Ολοκληρωτικό Σύστημα υποστήριξε ότι στις κοινωνίες όπου αναπτύχθηκαν ραγδαία το ναζιστικό και τα κομμουνιστικά, όπως τ' αποκαλεί, κινήματα, οι τάξεις είχαν διαλυθεί στη μάζα. Κι αυτή η ραγδαία ανάπτυξη σήμανε το τέλος για δυο αυταπάτες:\nΗ πρώτη αυταπάτη στηριζόταν στην πεποίθηση πως ο λαός, στην πλειοψηφία του, συμμετείχε ενεργά στην διακυβέρνηση και πως όλα τα άτομα συμπαθούσαν το ένα ή το άλλο κόμμα. Τα κινήματα αυτά έδιξαν, αντίθετα, πως οι πολιτικά ουδέτερες και αδιάφορες μάζες μπορούν ν' αποτελέσουν την πλειοψηφία σε μια δημοκρατική χώρα. Επομένως, μια δημοκρατία μπορεί να λειτουργήσει σύμφωνα με κανόνες που δεν αναγνωρίζονται ενεργά παρά από μια μειονότητα. Η δεύτερη αυταπάτη που κατέρριψαν τα ολοκληρωτικά κινήματα θεωρούσε αυτές τις μάζες χωρίς σημασία, τις πίστευε αληθινά ουδέτερες, νόμιζε ότι σχημάτιζαν το βουβό φόντο της εθνικής πολιτικής ζωής. Τα ολοκληρωτικά κινήματα έδειχναν τώρα κάτι που κανένα άλλο όργανο της δημόσιας ζωής δεν είχε ποτέ μπορέσει να δείξει: ότι το δημοκρατικό καθεστώς δεν στηριζόταν μόνο στους φανερούς και διαρθρωμένους θεσμούς και οργανώσεις της χώρας, αλλά και στη σιωπηρή επιδοκιμασία και ανοχή των ασπόνδυλων και αδιάφορων στρωμάτων του πληθυσμού. Έτσι, όταν τα ολοκληρωτικά κινήματα κατέκλυσαν τα κοινοβούλια, η περιφρόνησή τους προς το κοινοβουλευτικό καθεστώς φάνηκε σαν μια απλή ασυναρτησία. Στην πραγματικότητα, όμως, πέτυχαν να πείσουν ένα μεγάλο μέρος του πληθυσμού ότι οι κοινοβουλευτικές πλειοψηφίες ήταν πλασματικές και δεν αντιστοιχούσαν αναγκαστικά στις εθνικές πραγματικότητες, υπονομεύοντας έτσι τον αυτοσεβασμό και την εμπιστοσύνη καθεστώτων που πίστευαν περισσότερο στον κανόνα της πλειοψηφίας παρά στα συντάγματά τους.\nΣτην ταυτότητα της χρυσής αυγής (επίσημη ιστοσελίδα) μαθαίνουμε ότι ο χρυσαυγίτης είναι "εχθρός κάθε εξουσίας που διαιωνίζει αυτή τη σήψη που ‘χει για στήριγμά της την πλουτοκρατία. Κάθε εξουσίας, είτε δικτατορία των στρατιωτικο-οικονομικών συμφερόντων είναι, είτε δικτατορία του κοινοβου-λευτισμού. Γιατί είναι δύο όψεις του ίδιου νομίσματος: του αντεθνικού ισοπεδωτισμού". Στόχος λοιπόν της χρυσής αυγής είναι η προϊούσα σήψη στην κοινωνία και το πολιτικό σύστημα. Ποιον πείθει;\nΣτις τελευταίες εκλογές οι νεοναζί κέρδισαν ένα μέρος της μεσαίας τάξης και τους νέους που αγωνιούν για το μέλλον και είναι βέβαιοι ότι η αυτή η κοινωνία το υπονομεύει. Όχι πάντως και τη γενιά του Δεκέμβρη του 2008. Τώρα κερδίζουν σιγά σιγά τη μεσαία τάξη που αισθάνεται να χάνει το υποτιθέμενο στέρεο έδαφος κάτω απ' τα πόδια της. Δεν ξέρω πόσο ο σύγχρονος τηλεδιαδικτυωμένος μαζάνθρωπος τής αβάσταχτα ελαφριάς μετανεω-τερικότητας μοιάζει στον μεσοπολεμικό. Όμως ο προδομένος λαός - μάζα έχει και τώρα ανάγκη να επιζήσει, να αναρριχηθεί, να κατασπαράξει ή, τουλάχιστον, να αναπνεύσει σε μια πραγματικά καθαρή, ξεβρωμισμένη, γειτονιά.\nΤα πολιτικά κόμματα ανακατατάσσονται ή αποσυντίθενται. Διεκδικούν πάντα να επιβληθούν, αλλά μοιάζουν να αγνοούν ότι η επιβολή τους επιχειρείται σ' ένα πεδίο που μαζεύει αφήνοντας χώρο στη φρίκη. Η κυβερνόφρων αριστερά χαριεντίζεται και ενίοτε αγχώνεται με τη δημοσκοπική πρωτιά της, υποτιμώντας την εξόγκωση του νεοναζιστικού βδελύγματος.\nΕτικέτες ΔιΑΦωΝίΕς, ΤάΔε ΈφΗ, ΧαΡΤί στΟ ΜπΟΥΚάΛι\nο δείμος του πολίτη 9 Νοεμβρίου 2012 - 12:44 μ.μ.\nΑνώνυμος 9 Νοεμβρίου 2012 - 4:13 μ.μ.\nΑπλά, φίλτατε δείμε, όπως ξέρεις πολύ καλά, τον δρόμο θα μας δείξουν άπασες οι στοές και οι ΜΚΟ, τα καλά παιδιά του μυστικισμού..\nΡε άντε καλιά σας...\nTamistas 9 Νοεμβρίου 2012 - 5:55 μ.μ.\nΈχετε δίκιο, δείμε. Αυτό είναι το ζητούμενο. Φοβάμαι ότι δεν είμαι ο κατάλληλος για ν' απαντήσω. Μονάχα παρατήρησα μια παρομοιότητα ανάμεσα στο τότε του ναζισμού και το τώρα του ντόπιου νεοναζισμού.\nΝομίζω ότι κάποια βασικά στοιχεία μιας αντιναζί πολιτικής θα έπρεπε να είναι η αποκάλυψη της εγκληματικής διάστασης της χα σε συνδυασμό με τον αποκλεισμό από τη δημοσιότητα των παραπλανητικών θέσεων λαϊκίστικου κομπασμού που διαδίδει επίσημα. Κατά τ' άλλα, δεν θα πρέπει να εξελιχθεί σε βεντέτα με τα λεγόμενα άκρα της άλλης πλευράς του πολιτικού χάρτη. Έτσι κι αλλιώς το φαινόμενο αφορά ολόκληρη την κοινωνία, κι όχι πχ μόνο τους μετανάστες.\nΤην ανώνυμη απάντηση που πήρατε δεν την κατάλαβα.\nο δείμος του πολίτη 9 Νοεμβρίου 2012 - 6:00 μ.μ.\nTamistas, ούτε εγώ κατάλαβα τον ανώνυμο (είμαι και κατά των ΜΚΟ σταθερά εδώ και πολλά χρόνια, να πω ότι συμφωνώ...).\nΔυστυχώς ο μόνος δρόμος είναι ο πόλεμος γειτονιάς. Πόλεμος απέναντι σε κάθε πολιτικό από 153 (και του προηγούμενους που στήριξαν τα άλλα μνημόνια) να μην τολμούν να περπατήσουν σε δρόμο σε γειτονιά, σε δήμο...\nTamistas 9 Νοεμβρίου 2012 - 6:27 μ.μ.\nΑυτό που με ανησυχεί είναι ότι το "να μην τολμούν να περπατήσουν σε δρόμο σε γειτονιά, σε δήμο..." μπορεί ν' ακουστεί σήμερα κι από έναν συριζαίο, κι από έναν του Καμμένου, κι από χρυσαυγίτη. Γι' αυτό επιμένω ότι η αντιμνημονιακή στάση από μόνη της δεν μπορεί να είναι σημείο συμφωνίας. Και γι' αυτό είναι ίσως επικίνδυνο να παραμένει άχρωμη.\nο δείμος του πολίτη 9 Νοεμβρίου 2012 - 6:53 μ.μ.\nΚι όμως τα κοινωνικά κινήματα έχουν εκείνο τον τρόπο στο γενετικό τους κώδικα να αντιμετωπίζουν τέτοια προβλήματα και να απομονώνουν επικίνδυνες ακρότητες. Μην ξεχνάς ότι με τέτοιο τρόπο έφυγε ο ΓΑΠ και ο Παπαδήμος... Πουθενά δεν μπορούσε να κάτσει βουλευτής, ειδικά του ΠΑΣΟΚ...\nTamistas 9 Νοεμβρίου 2012 - 7:04 μ.μ.\nΦοβάμαι ότι τα κοινωνικά κινήματα δεν έχουν γενετικό κώδικα, δεν κληρονομούν δηλαδή χαρακτηριστικά από τους προγόνους τους. Την έξοδο του Γαπ και του Παπαδήμου την κατάλαβα σαν μια ντρίπλα του κατεστημένου πολιτικού συστήματος.\nΑλήθεια, υπάρχουν σήμερα στην Ελλάδα κοινωνικά κινήματα;\nΣυγγνώμη, πρέπει να φύγω, δεν θα μπορέσω να συνεχίσω τώρα σε τυχόν απάντησή σας. Ευχαριστώ πάντως για την παρέμβαση.\nο δείμος του πολίτη 9 Νοεμβρίου 2012 - 7:11 μ.μ.\nΌχι, όχι. Το σύστημα απλά μπροστά στη γενικευμένη κι ανεξέλεγτη από αυτό λαϊκή οργή έδιωξε τα δύο του ισχυρά χαρτιά και το παρουσίασε ως δική του πρωτοβουλία (όπως ο ανασχηματισμός του ΓΑΠ το θέρος του 2011).\nΤο γενετικό κώδικα έπρεπε να το βάλω σε εισαγωγικά (τροπος του λέγειν είναι), αλλά τα κοινωνικά κινήματα έχουν μέσα αυτοπροστασίας...\nΝοσφεράτος 11 Νοεμβρίου 2012 - 2:41 μ.μ.\nΣΧΕΤΙΚΆ ΜΕ ΤΙς ΠΟΛΙΤιΚΕς ΤΗς ΟΡΓΉς (δηλαδη τα πρωτοφασιστικά ξεσπασματα εξω απο σπιτια πολιτικών κλπ βλ\nTamistas 12 Νοεμβρίου 2012 - 8:03 π.μ.\nΔείμε, πάντως τώρα και με τα λιγότερο ισχυρά χαρτιά, μια χαρά βλέπω να τα πάει.\nΝόσφη, συμφωνώ γενικά με τον Σεβαστάκη. Και βέβαια αυτό που ακολουθεί είναι η θεωρία των δύο άκρων που καλλιεργούμενη γεμίζει ενοχές την επίσημη αριστερά, η οποία μετά απολογείται επιτιθέμενη, όπως κάποτε, όταν έγινε πατριωτικότερη των εθνικοφρόνων.


Ελληνες σχεδιαστές υπάρχουν - Ειδήσεις - νέα - Το Βήμα Online\nΕλληνες σχεδιαστές υπάρχουν\n27 Μαρτίου 2012, 13:33 Ενημερώθηκε: 28 Μαρτίου 2012, 12:49\nΔεν περνάει μέρα που να μην ακούμε ότι η εποχή είναι δύσκολη για να κυνηγήσει κανείς το όνειρο του στην Ελλάδα. Επειδή, όμως, πάντα η καλύτερη απάντηση στα λόγια είναι οι πράξεις, εμείς μιλήσαμε με δύο νέα παιδιά που όχι μόνο έχουν κάνει το όνειρο τους πραγματικότητα στη χώρα τους, αλλά έχουν βρει και τον τρόπο να δημιουργήσουν βιώσιμες επιχειρήσεις στο χώρο της μόδας που έχουν ξεπεράσει τα ελληνικά σύνορα. Η τελευταία μεγάλη τους επιτυχία ήταν ότι συμμετείχαν στο «Capsule Show» της Νέας Υόρκης, παρουσιάζοντας έτσι τη δουλειά τους σε μερικούς από τους πιο επιτυχημένους εμπόρους στη βιομηχανία του χώρου. Ιδού, λοιπόν, η Ippolito και ο Paul Sarz, δύο ζωντανές αποδείξεις πως ο κόσμος δεν έχει σταματήσει να κινείται.\nIppolito – Παυλίνα Παπαηλιοπούλου\nΞεκίνησε με σπουδές στη Σχολή Καλών Τεχνών του Πανεπιστημίου του «Reading» στη Βρετανία, αλλά στη συνέχεια επέλεξε να συνεχίσει με Σχέδιο Μόδας στο Ινστιτούτο «Marangoni» στο Μιλάνο. Εκεί εντάχθηκε και στη δημιουργική ομάδα της Bottega Venetta, υπό την καλλιτεχνική διεύθυνση του Τόμας Μάιερ, συλλέγοντας πολύτιμες εμπειρίες και γνώσεις. Το 2009 αποφάσισε να γυρίσει στην Ελλάδα και συγκεκριμένα στην Πλάκα, την περιοχή όπου μεγάλωσε και αγαπάει πάρα πολύ, για να ξεκινήσει τη δική της σειρά από τσάντες.\nΑρχικά σπούδασες Τέχνη, αλλά στη συνέχεια επέλεξες το fashion design. Για ποιο λόγο επέλεξες, λοιπόν, να ασχοληθείς με το σχέδιο μόδας;\nΓιατί το σχέδιο είναι κάτι πολύ πιο συγκεκριμένο από τη ζωγραφική που έκανα στην Αγγλία. Θεωρώ ότι ταιριάζει πολύ περισσότερο στην προσωπικότητα μου το να κάνω επαγγελματικά κάτι περισσότερο συγκεκριμένο και περιορισμένο, πάρα κάτι πιο γενικό. Οπωσδήποτε, όμως, προσπαθώ να εφαρμόσω αυτά που έμαθα στην Καλών Τεχνών και αυτό είναι κάτι που βγαίνει και στη δουλειά μου πιστεύω.\nΕπομένως, πώς θεωρείς ότι σε έχουν βοηθήσει οι σπουδές σου επάνω στην Τέχνη;\nΚαταρχήν, όλα αυτά που κοιτάω για να εμπνευστώ έχουν τρομερό αντίκτυπο στις σπουδές μου, γιατί πάντα αφορούν καλλιτέχνες. Όταν ήμουν στη σχολή Καλών Τεχνών μας πηγαίνανε συχνά ταξίδια, επομένως έχω μάθει να εμπνέομαι από αυτά. Έχει να κάνει περισσότερο με τον τρόπο σκέψης και έρευνας που σου μαθαίνουν. Είναι κάτι που σε βοηθάει να εξελίξεις το μυαλό σου.\nΑγαπημένος μου καλλιτέχνης είναι ο Χουάν Μιρό, λόγω της αφαιρετικότητας και της παιδικότητας που έχει στους πίνακες του. Είχα κολλήσει με έναν μικρό πίνακα που είχα βρει σε μια γκαλερί στο Λονδίνο. Ήταν στην ουσία μια ζωγραφιά στο χέρι, όχι πίνακας. Στεκόμουν μπροστά του για περίπου μια ώρα και προσπαθούσα να βρω τον τρόπο να το αποκτήσω. Τελικά, κατάφερα να έχω μια αφίσα του! Ο Εγκον Σίλε είναι ακόμα ένας ζωγράφος για τον οποίο τρελαίνομαι. Εχει κάτι το τρομερά ευαίσθητο στους πίνακες του, καθώς και μια τρομερή ιστορία ως καλλιτέχνης γιατί ήταν τρομερά καταπιεσμένος στην εποχή του, δεν αναγνωριζότανε.\nΈχεις δουλέψει για τον Τόμας Μάιερ της Bottega Veneta. Πώς ακριβώς προέκυψε αυτό και τι ακριβώς έκανες εκεί;\nΕίχε να κάνει με την κατάλληλη χρονική στιγμή. Εψαχνα αυτό που πρόφεραν και αυτοί έψαχναν αυτό που είχα. Ξεκίνησα ως μαθητευόμενη στο «ready to wear». Η συνεργασία μας πήγε πολύ καλά, επομένως μέσα σε πέντε μήνες έγινα «junior designer». Επαιρνα μέρος σε όλα τα κομμάτια της διαδικασίας, γιατί η ομάδα ήταν μικρή. Ηταν μια φανταστική εμπειρία, ο Tomas ήθελε να μάθω τα πάντα, οπότε ήμουν και στο «fitting» και στις επιλογές υλικών. Εκανα μέχρι και τα prints τους, γιατί είχε δει ότι διέθετα το κατάλληλο χέρι και μάτι λόγω και των σπουδών μου. Γενικά, έμαθα απίστευτα πράγματα και αυτό που αποτυπώθηκε περισσότερο στο μυαλό μου είναι το να διαλέγω ποιότητα και να φτιάχνω γραμμές ανάλογα με αυτή.\nΠοια ήταν η στιγμή που αποφάσισες να επιστρέψεις στην Ελλάδα; Πως και δεν έμεινες στην Αμερική;\nΗμουν στη Νέα Υόρκη και περνούσα από συνεντεύξεις, ήθελα πάρα πολύ να δουλέψω εκεί. Μου προσφέρθηκε μία δουλειά, αλλά δεν ήταν αυτό που ήθελα. Τότε ήταν και το 2008, ο καιρός της κρίσης. Αποφάσισα, λοιπόν, να γυρίσω στην Ελλάδα γιατί είχα κουραστεί να είμαι στο εξωτερικό οκτώ χρόνια και ήθελα να γυρίσω πίσω και να δημιουργήσω εδώ κάτι δικό μου. Από τότε που ξεκίνησα να ασχολούμαι με τη μόδα ήθελα να ξεκινήσω κάτι με την υπογραφή μου, αφού πρώτα πάρω εμπειρίες. Θέλω πάρα πολύ να βλέπω τον κόσμο να φοράει ή να κρατάει δικά μου πράγματα. Είναι κάτι που μου δίνει μεγάλη ευχαρίστηση.\nΈχεις ξεκινήσει με τσάντες. Γιατί επέλεξες αυτό το αξεσουάρ;\nΜέσα σε μία τσάντα κρύβεται ο μικρός κόσμος κάθε γυναίκας, εκεί κρύβουν ένα μικρό μυστήριο. Θεωρώ, επίσης, ότι μια καλή τσάντα συμπληρώνει ένα σύνολο, όπως βέβαια και τα παπούτσια. Απλά η τσάντα είναι περισσότερο προσιτή για ένα νέο σχεδιαστή, μπορεί μέσα από αυτή να εξελιχθεί πιο εύκολα.\nΤι άλλο σχεδιάζεις ή θα σχεδιάσεις;\nΕχω κάνει την προσπάθεια να σχεδιάσω παπούτσια και ζώνες, η αλήθεια είναι, όμως, ότι ο κόσμος κοιτάει συνέχεια τις τσάντες μου. Επομένως, συνεχίζω μόνο με αυτές. Θέλω σίγουρα να εξελίξω όσα σχεδιάζω, απλά αυτό πρέπει να γίνει βήμα βήμα, είναι αδύνατο να πέσεις με τα μούτρα στα πάντα. Θέλω πρώτα να σχεδιάζω άριστα τις τσάντες και έπειτα να συνεχίσω με άλλα.\nΣε ποιες χώρες του εξωτερικού υπάρχουν οι τσάντες σου;\nΓια αυτή τη σαιζόν στην Ιαπωνία και την Κύπρο. Γενικότερα, είχα και Κορεάτες πελάτες που είναι γνωστοί σε Μιλάνο και Βερολίνο, απλά κάθε σεζόν υπάρχουν κάποιοι συγκεκριμένοι ιάπωνες πελάτες μου που αγοράζουν πάντα. Οι καλοκαιρινές μου τσάντες έχουν μεγάλη απήχηση στην Ιαπωνία, γιατί είναι αρκετά απλές και με πολύ χρώμα. Οι Ιάπωνες είναι τρομεροί άνθρωποι, πολύ οργανωμένοι και διακριτική. Δεν έχω να πω τίποτα αρνητικό για τη συνεργασία μου μαζί τους, είναι πραγματικά άριστοι επαγγελματίες.\nΠώς ήταν η εμπειρία στο Capsule Show; Πώς προέκυψε;\nΜαζευτήκαμε ορισμένοι έλληνες σχεδιαστές και πήγαμε εκεί οργανωμένα με ένα περίπτερο, όπου ο καθένας είχε τα πράγματα του. Ηταν μια πρώτη πολλή καλή εμπειρία στη Νέα Υόρκη, γνωρίσαμε πολλά άτομα και είδαμε άλλους σχεδιαστές από όλο τον κόσμο με εκπληκτικές δουλειές.\nΠόσο εύκολο είναι να δημιουργείς, λοιπόν, στην Ελλάδα του σήμερα;\nΤα πράγματα σίγουρα δεν είναι εύκολα, αλλά ούτε και μαύρα. Και στην Ελλάδα ο κόσμος θέλει τα τρανταχτά ονόματα αν είναι να επενδύσει σε κάτι. Υπάρχει αποδοχή και προσπαθώ να προσαρμόζομαι στις αλλαγές. Αυτό είναι το θέμα, το να προσπαθείς να εξελίσσεσαι ανάλογα με τις καταστάσεις και να μην το βάζεις κάτω.\nΑγαπημένος σου σχεδιαστής για φέτος το καλοκαίρι;\nΘα έλεγα πως δεν είμαι μια πραγματική fashionista, έχω τον δικό μου τρόπο προσέγγισης στα πράγματα. Αυτή την εποχή συγκεκριμένα υπάρχουν σχεδιαστές που με εμπνέουν, αλλά ερεθίσματα για τη δημιουργία μιας τσάντας μπορεί να λάβω και από ένα πουκάμισο, ένα σχέδιο ή ένα βραχιόλι. Προσπαθώ, βέβαια, να ακολουθώ και τις τάσεις της μόδας, όπως για παράδειγμα είναι η διπλή τσάντα, γιατί αυτό είναι και το εμπορικό κομμάτι για έναν σχεδιαστή. Οι οίκοι μόδας που εμπνέουν πάντα είναι οι Μάρνι, Κλοέ και Ντρις βαν Νότεν.\nΕίσαι παιδί του κέντρου, καθώς μεγάλωσες στην Πλάκα. Με όλα αυτά που συμβαίνουν κατά καιρούς, το αγαπάς το ίδιο;\nΤο αγαπάω πάρα πολύ και για αυτό το λόγο λυπάμαι απίστευτα με όσα συμβαίνουν. Όταν γίνονται επεισόδια κλείνομαι σπίτι μου και με στεναχωρούν πάρα πολύ όσα βλέπω. Είναι μεγαλύτερο από μένα αυτό που συμβαίνει. Την αγαπάω την Αθήνα, οπότε δεν φεύγω από αυτή. Τώρα μάλιστα θα μετακομίσω και χώρο και θα πάω ακόμα πιο κοντά στο Σύνταγμα. Πιστεύω ότι θα ηρεμήσουν τα πράγματα, απλά χρειάζεται χρόνος.\n*Μπορείτε να δείτε τη συλλογή της Ippolito για το καλοκαίρι του 2012 εδώ.\nΑπό μικρή ηλικία του άρεσε να ψάχνει σε συρτάρια και μπαούλα για παλιά αντικείμενα που κρύβουν μοναδικές ιστορίες πίσω τους. Η αγάπη του για αυτά τα ξεχασμένα αντικείμενα που έχουν ψυχή τον οδήγησε να σπουδάσει Σχέδιο Κοσμήματος στην Αθήνα, την πόλη που γεννήθηκε και μεγάλωσε. Εχοντας ως βάση του την Ελλάδα, συνεχίζει τα ταξίδια του για να συλλέξει νέες ιδέες που θα τον βοηθήσουν να εξελίξει τις δημιουργίες του.\nΔιάβασα στο site σου ότι σου άρεσε από πάντα να ψάχνεις για παλιά αντικείμενα που κρύβουν ιστορίες πίσω τους.\nΕίναι κάτι που μου μετέφερε ο πατέρας μου, στον οποίο άρεσε πάντα να πηγαίνει σε παζάρια με τέτοια αντικείμενα.\nΥπάρχει κάποιο συγκεκριμένο αντικείμενο που ανακάλυψες και θυμάσαι ή έχεις ακόμα;\nΥπάρχει ένα δαχτυλίδι που μου έχει χαρίσει ο παππούς μου όταν ήμουν πιο μικρός, το οποίο είναι παλιό. Μου το έδωσε λίγο πριν φύγει από τη ζωή., επομένως έχει και συναισθηματική αξία για μένα.\nΓιατί επέλεξες να ασχοληθείς με το κόσμημα;\nΕίναι κάτι που με ιντριγκάρει. Επηρεάστηκα από τα παλιά κοσμήματα που έβλεπα και ήθελα να τα επαναφέρω στη ζωή.\nΤι προσδίδουν τα κοσμήματα στην εμφάνιση του κάθε ανθρώπου;\nΓια τους ανθρώπους από πολύ παλιά είχαν μια ιδιαίτερη αξία, όπως για παράδειγμα ο βαπτιστικός σταυρός ή οι βέρες τους. Το κόσμημα είχε πάντα μια ιστορία και έπαιζε ένα σημαντικό ρόλο στη ζωή του καθένα. Ακόμα και μέσα από τα έθιμα που έχουμε, δενόμαστε με τα κοσμήματα. Αυτό προσπαθώ να κάνω και εγώ με τις δικές μου δημιουργίες. Χωρίς να έχουν απαραίτητα κάποιον συμβολισμό, προσπαθώ να τα κάνω έτσι ώστε ο κόσμος να δένεται συναισθηματικά μαζί τους. Θέλω να τους θυμίζουν κάτι τα κοσμήματα μου όταν τα φοράνε.\nΕχεις ταξιδέψει αρκετά. Ποιο μέρος ξεχώρισες για τα κοσμήματα του;\nΓενικά, έψαχνα πάντα μέρη με αντικερί και η χώρα που είχε τις πιο ιδιαίτερες ήταν η Τσεχία. Ηταν γεμάτες με αυτό που αποκαλώ «συναισθηματικά κοσμήματα» που υπάρχουν από τον 19ο αιώνα και έχουν μέσα για παράδειγμα φωτογραφίες αγαπημένων ανθρώπων για να τους θυμάται αυτός που τα φοράει. Αυτά τα παλιά κοσμήματα με ενθουσιάζουν γιατί έχουν μεγάλη ιστορία από πίσω τους. Εμεινα αρκετό καιρό εκεί για να ψάξω αυτά τα μαγαζιά.\nΣκέφτηκες να μείνεις στο εξωτερικό;\nΒρίσκομαι βασικά κάπου ανάμεσα σε Ελλάδα και Λονδίνο. Εχω περίπου 10 μέρες που γύρισα από έναν μήνα εκεί. Δεν είμαι μόνιμα σε ένα μέρος και αυτό είναι κάτι που μου αρέσει γιατί με πλουτίζει και με ιδέες, με βοηθά να μην κουράζομαι από το να μένω στο ίδιο μέρος συνέχεια. Θα ήθελα κάποια στιγμή να έχω το δικό μου εργαστήριο στο Λονδίνο.\nΠώς θα χαρακτήριζες το στυλ που έχουν τα κοσμήματα σου; Από τι υλικά είναι κυρίως;\nΘα μπορούσα να τα χαρακτηρίσω «vintage» και «gothic chic». Είναι κυρίως ασημένια, ροζ ή κίτρινα επιχρυσωμένα και μαύρα μέσω της οξείδωσης. Γενικά επιλέγω τεχνοτροπίες που δίνουν μια παλαιότητα στο κόσμημα. Τα περισσότερα από αυτά είναι unisex.\nΠώς ήταν η εμπειρία στο «Capsule Show»;\nΠραγματικά ήταν κάτι που με ενθουσίασε. Η οργάνωση ήταν φοβερά επαγγελματική και οι σχεδιαστές που συμμετείχαν είναι μεγάλο ενδιαφέρον. Είναι πολύ σημαντικό να εκθέτεις δίπλα σε αναγνωρισμένα brands. Προέκυψαν και προτάσεις από εκεί και είμαι ακόμα σε συζητήσεις.\nΑκούμε συνέχεια ότι είναι δύσκολο να δημιουργείς στην Ελλάδα του σήμερα.\nΑν σκεφτόμουν συνέχεια τη δυσκολία της εποχής, τότε δεν θα μπορούσα και να δημιουργήσω. Προσπαθώ να κρατάω τις τιμές μου σε προσιτά επίπεδα, να προσφέρω δηλαδή κάτι που αν και εγώ έβλεπα κάπου να μπορούσα να το ψωνίσω. Εστιάζω στην χονδρική και το εξωτερικό και αυτό είναι κάτι που με βοηθάει και στο να κυλάει το μαγαζί. Το μαγαζί μου, άλλωστε, δεν είναι σε έναν εμπορικό δρόμο και δεν έχω να πληρώσω κάποιο υπέρογκο ενοίκιο κάθε μήνα. Δεν με πιέζει κανένας να βγάζω τεράστια χρηματικά ποσά. Αυτό που ήθελα είναι να δημιουργήσω το δικό μου brand και να βγάζω χρήματα για να συντηρώ το μαγαζί. Ο στόχος μου είναι να δημιουργώ, όχι να γίνω πλούσιος.\nΑγαπημένος σου σχεδιαστής κοσμημάτων;\nΜου αρέσει πολύ η Δελφίνα Ντελετρέζ που έχει ένα περισσότερο γκροτέσκο στυλ. Δεν έχει βέβαια να κάνει με το παλιό, αλλά εμένα τα κοσμήματα μου έχουν και γκόθικ επιρροές.


Υπόθεση μικρού Μπέν: Αναπαράσταση του χτυπήματος του με μπουλντόζα από Βρετανούς ερευνητές\nΚαι μπορεί να κινηθεί με εκπληκτικά μεγάλη ταχύτητα» αναφέρει ο ανταποκριτής της «Mirror» που παρακολουθεί λεπτό προς λεπτό τις έρευνες στο ελληνικό νησί.\n«Με έκανε να σκεφτώ πως αν ο μικρός Μπεν περιπλανιόταν πίσω από το μηχάνημα τη μοιραία μέσα, ο Ντίνος Μπάρκας δεν θα μπορούσε ποτέ να είχε καταλάβει πως το παιδί ήταν εκεί. Η καμπίνα είναι τόσο ψηλά που είναι πιθανό πως δεν κατάλαβε πως είχε χτυπήσει και συνθλίψει το παιδί» σημειώνει ο δημοσιογράφος.\nΟι Βρετανοί ερευνητές πάντως φαίνονται αποφασισμένοι να κάνουν ό,τι περνάει από το χέρι τους προκειμένου να βρουν τον Μπεν, γι’ αυτό και αποφάσισαν να παρατείνουν την παραμονή τους στην Κω. «Το κάνουμε ώστε να είμαι σίγουρος πως κάναμε ό,τι περνούσε από το χέρι μας.\nΗ ομάδα με στηρίζει 100% σε αυτή την απόφαση. Και κάθενας από αυτούς, περιλαμβανομένων και των εθελοντών, είναι σίγουροι για την απόφαση τους να μείνουν εδώ. Πρέπει να το κάνουμε» δήλωσε ο επικεφαλής Τζον Κάζινς.\nΗ Μαρί Κυριακού βραβεύθηκε και της προσφέρθηκε έργο μαθητών της Ρόδου (βίντεο)\tΝεκρός εντοπίστηκε 58χρονος στην περιοχή ΡΕΝΗ ΚΟΣΚΙΝΟΥ


Εθνικό ινστιτούτο για την υγεία και τη διατροφή και τη μελέτη της υγείας - Πώς να χάσετε βάρος με το πρόγραμμα άσκησης\n3448/ ( Α’ 57). , δηλαδή στην εποχή του Χαλκού. 3 του άρθρου 10 του ν.\nΗ ασπαρτάμη ανακαλύφθηκε τυχαία το 1965 από τον James Schlatter των ερευνητικών εργαστηρίων G. Τα κενά επιτρέπονται· τα σημεία στίξης δεν επιτρέπονται τις αποστρόφους, τις παύλες, εκτός από τις τελείες και τις κάτω παύλες. Χρέους - Ανταλλαγή τίτλων έκδοσης Ελληνικού Δημοσίου - Ιδιώτες πιστωτές - Αίτηση ακύρωσης - Προστασία περιουσίας - Αρχή αναλογικότητας - Αρχή ισότητας - Έννομο συμφέρον - Συμφωνία Ελλάδας και Γερμανίας για την. Searle ο οποίος προσπαθούσε να συνθέσει ένα τετραπεπτίδιο που θα ανέστειλε τη.\nΣε αυτό συνέλαβε το ήπιο κλίμα τους και κυρίως η. Καταγραφή πληροφοριών και δεδομένων του Υπουργείου Αγροτικής Ανάπτυξης και Τροφίμων με έτος αναφοράς το, ταξινόμηση και αξιολόγηση των συνόλων εγγράφων σύμφωνα με την παρ. Εθνικό ινστιτούτο για την υγεία και τη διατροφή και τη μελέτη της υγείας.\nΣεραφείμ, Τοποτηρητού της Ι. Σισανίου και Σιατίστης στην Εξόδιο ακολουθία του μακαριστού Μητροπολίτου Σισανίου και Σιατίστης κυρού Παύλου. Ένας από τους παλαιότερους πολιτισμούς της Ευρώπης αναπτύχθηκε στις Κυκλάδες κατά την 3η και 2η χιλιετία π. 7 λίτρα και 400 ίππους! Δεν θα είναι απλή η συμφωνία για τον νόμο προστασίας της πρώτης κατοικίας που θα αντικαταστήσει τον νόμο Κατσέλη σχολίαζαν τραπεζικές πηγές, οι οποίες επισημαίνουν πως οι διαφορές μεταξύ τραπεζών κυβέρνησης και.\nΑυτό και αν είναι δημοσκόπηση όχι αυτές πού μας δείχνουνε και πού αποτελούν προϊόν αφόρητων πιέσεων από την Κυβέρνηση της λεχρικομπανίας του Τσίπρα στις. Αγροτικό με κινητήρα 6.\n' aρθρο πρώτο. Οι πολίτες της Ευρωπαϊκής Ένωσης που επιθυμούν να ασκήσουν το δικαίωμα του εκλέγειν στις εκλογές για την ανάδειξη των μελών του Ευρωπαϊκού Συμβουλίου και τις Αυτοδιοικητικές εκλογές στην Ελλάδα, οφείλουν να. Α' βαθμού και στελέχωση αυτών με μόνιμο προσωπικό\nΠΑΡΟΝΤΕΣ, ΜΟΛΙΣ 8 ΑΤΟΜΑ ΕΚ ΤΩΝ ΟΠΟΙΩΝ ΟΙ 3 ΗΣΑΝ ΟΙ. - Ένταξη του Προγράμματος « Βοήθεια στο Σπίτι» σε οργανικές μονάδες των Ο. ΟΜΙΛΗΤΕΣ. Ο ΣΕΒΤ εκπροσωπεί το 85% της Βιομηχανίας Τροφίμων στην Ελλάδα και Μέλη του είναι Κλαδικοί Σύνδεσμοι, αλλά και ατομικά πολλές επιχειρήσεις του χώρου των τροφίμων.\nΕθνικό ινστιτούτο για την υγεία και τη διατροφή και τη μελέτη της υγείας. Κυρώνεται και έχει την ισχύ που ορίζει το άρθρο 28 παράγραφος 1 του Συντάγματος η Διεθνής Σύμβαση για τα Δικαιώματα του Παιδιού, που υπογράφτηκε στη Ν. Ιανουάριος 17 Σας προσκαλούμε στο Πέμπτο Σεμινάριο Εκπαίδευσης Ασθενών με Σπάνιες Παθήσεις με θέμα « Πολεμώντας για τα δικαιώματα και την υγεία των ασθενών με Σπάνιες Παθήσεις» το οποίο θα πραγματοποιηθεί την. Με πρόσχημα και την αντιμετώπιση της τρομοκρατίας της φοροδιαφυγής της διαφθοράς.\n, συμβαίνει να έχω υποστεί από τα πρώτα χρόνια της ζωής μου τις συνέπειες της παροξυσμικής λειτουργίας. 11- 1- 19 ΥΠΕΣ 1921/ 11- 1- 19 : Παροχή οδηγιών για την εφαρμογή του άρθρου 91 του ν. - Το ελληνικό portal με θέματα υγείας διατροφής, ομορφιάς φυσικής κατάστασης και.\nΕπικήδειος λόγος του Μητροπολίτου Καστορίας κ. Η ΙΣΤΟΡΙΑ ΩΣ ΤΡΑΓΩΔΙΑ: Εκτακτα Στρατοδικεία Δυστυχώς για μένα αλλά και ατυχώς για τα μέλη του καταγγελλόμενου Δ.\nGarcinia cambogia cenovis επανεξέταση\nMens detox σχέδιο διατροφής υγείας\nΧάπια απώλειας βάρους με γύρη μέλισσας\nΙνστιτούτο Βάρους απώλεια\nΗ Ecopolis έχει σαν κύρια δραστηριότητα της, την παραγωγή και διοργάνωση Δημοσίων Θεαμάτων και την παροχή υπηρεσιών σε θέματα Ιαματικού, Εναλλακτικού και Πολιτιστικού Τουρισμού. Δημιουργήθηκε από μια ομάδα ανθρώπων.\nΜια σαλάτα που θα σας κερδίσει με την γεύση και την εμφάνισή της! Οι πληροφορίες που περιέχονται έχουν καθαρά ενημερωτικό χαρακτήρα και δεν μπορούν να αντικαταστήσουν την γνωμάτευση του ιατρού σας ή την επίσκεψη σε άλλον ειδικό της υγείας.\nΚάνει το kapalbhati να μειώσει το λίπος στο στομάχι


Χαμαλίκι και συλλογή των likes... - Σπύρος Γρομητσάρης - gavros.gr\nΤρίτη, 24 Αυγούστου 2021 - 22:03\nΠριν από ακριβώς ένα χρόνο ο Ολυμπιακός και ο κόσμος του υποδέχονταν με δικαιολογημένο ενθουσιασμό έναν ποδοσφαιριστή με την εμπειρία και το βιογραφικό του Ραφίνια και εβδομάδες μετά αποκτούσε (με μεγαλύτερο ενθουσιασμό) και τον Βινάγκρε. Πριν από ακριβώς ένα χρόνο ο κόσμος που τώρα (σχεδόν) παρακαλάει να βρεθεί ομάδα ν' αποκτήσει τον Σεμέδο και να επιστρέψει ο Μανωλάς δεν άντεχε καν στη σκέψη ν' αποχωρήσει ο Ρούμπεν. Γιατί τα θυμάμαι και τα αναφέρω αυτά; Για να υπενθυμίσω σε όλους, και να θυμηθώ κι εγώ μαζί, πως στο ποδόσφαιρο μπορείς να πεις πολλά αλλά ένα πράγμα απαγορεύεται να κάνεις: να είσαι απόλυτος.\nΟ Σεμέδο που γνωρίζαμε μέχρι πρόσφατα είναι ένας σπουδαίος στόπερ, από τους καλύτερους που πάτησαν το πόδι τους στην Ελλάδα. Ο Σεμέδο που βλέπουμε τελευταία φαίνεται κακός γιατί δείχνει να έχει έλλειψη συγκέντρωσης αλλά εξακολουθεί να είναι ένας σπουδαίος στόπερ. Την ίδια έλλειψη (συγκέντρωσης και μάλλον ενδιαφέροντος για το ελληνικό αθλητικό περιβάλλον) έμοιαζε να έχει και ο Βινάγκρε που ήρθε μόνο σωματικά στον Ολυμπιακό, πνευματικά ήταν πάντα αλλού.\nΠράγματα λοιπόν που θεωρούσαμε αυτονόητα πριν από ένα χρόνο γίνονται λόγια του αέρα σήμερα και το αντίστροφο. Αυτό είναι το ποδόσφαιρο και γι' αυτό πρέπει να είμαστε όλοι πιο εγκρατείς και να εκτιμάμε λίγο παραπάνω ποδοσφαιριστές που δίνουν ψυχή και σώμα σε μια ομάδα. Παίκτες που θα παίξουν και τραυματίες. Παίκτες που θα κάνουν το χαμαλίκι, δουλειές που δεν καταγράφονται στη στατιστική, για να φαίνονται οι φίρμες και να κλέβουν τη δόξα και τα likes.\nΥΓ: Αν ψάξει κανείς μία προς μία τις ομάδες που παίζουν στα πλέι οφ Τσάμπιονς Λιγκ και Γιουρόπα Λιγκ νομίζω δύσκολα θα βρεθεί έστω και μία που έχει λιγότερα ματς από τον Ολυμπιακό τώρα και (ακόμα χειρότερα) όταν με το καλό (τι... ώρα;) αρχίσει η ελληνική Λίγκα που μόνο Σούπερ δεν τη λες.\nΥΓ2: Μπορεί μια τέλεια σέντρα ενός μπακ ή ενός εξτρέμ να χαθεί και να μην καταμετρηθεί ποτέ από τη στατιστική ΑΝ ο επιθετικός δεν βρεθεί στο σωστό σημείο τη σωστή στιγμή ή ΑΝ ο αντίπαλος στόπερ αμυνθεί τέλεια. Μπορεί μια μέτρια σέντρα να γίνει γκολ και να τη μετρήσει η στατιστική ως ασίστ αν ο αντίπαλος στόπερ αμολήσει... αετό. Γιατί τα λέω αυτά; Κάποια στιγμή που θα έχω όρεξη να... πλακωθούμε θα γίνω πιο αναλυτικός.


Η Φινλανδία στοχοποιείται με πυρηνικά! – Προειδοποίηση N.Μεντβέντεφ: «Πάμε για ανοιχτή σύγκρουση & πυρηνικό πόλεμο» – News on Salamina\nHome Διεθνή Η Φινλανδία στοχοποιείται με πυρηνικά! – Προειδοποίηση N.Μεντβέντεφ: «Πάμε για ανοιχτή σύγκρουση & πυρηνικό πόλεμο»\nMay 12, 2022 | by\tnewsalamina |\n“Αυτό θα είναι ένα καταστροφικό για όλους”\nΟ Πρώτος Αντιπρόεδρος της Επιτροπής Διεθνών Υποθέσεων της Κρατικής Δούμας, Βιάτσεσλαβ Νικόνοφ, τόνισε με αφορμή την είσοδο της Φινλανδίας στο ΝΑΤΟ πως η “χώρα θα στοχοποιηθεί από πυρηνικά όπλα”.\n“Η ανάπτυξη στρατιωτικών βάσεων του ΝΑΤΟ στη Φινλανδία θα είναι άλλη μια επίθεση στην ασφάλεια της Ρωσίας και δεν θα συμβάλει στην ενίσχυση της ασφάλειας της Ευρώπης.\nΘα πρέπει να δοθεί μια συμμετρική απάντηση στην προσέγγιση της Συμμαχίας και των αμερικανικών στρατιωτικών βάσεων στα ρωσικά σύνορα.\nΕίναι σαφές ότι εκείνες οι χώρες που παρέχουν τα εδάφη τους για τις βάσεις του ΝΑΤΟ γίνονται στόχος, συμπεριλαμβανομένων των πυρηνικών μας όπλων», είπε ο Πρώτος Αντιπρόεδρος της Επιτροπής Διεθνών Υποθέσεων της Κρατικής Δούμας.\nΟ Νικόνοφ τόνισε ότι η απόφαση για την ένταξη της Φινλανδίας στο ΝΑΤΟ έχει ήδη ληφθεί και θα ενταχθεί στη Συμμαχία στο άμεσο μέλλον. Το ίδιο θα συμβεί και με τη Σουηδία, η οποία επίσης ανακοίνωσε την πρόθεσή της να ενταχθεί στο ΝΑΤΟ.\nΟι αρχές της Φινλανδίας και της Σουηδίας ανακοίνωσαν την πρόθεσή τους να ενταχθούν στη Συμμαχία μετά την έναρξη ειδικής επιχείρησης από τη Ρωσία στην Ουκρανία. Στις 11 Μαΐου έγινε γνωστό ότι οι χώρες θα παρέδιδαν τα έγγραφα ταυτόχρονα. Αυτό αναμένεται να γίνει στις αρχές της επόμενης εβδομάδας.\nΕν τω μεταξύ, ο πρώην επικεφαλής του Κέντρου Διεθνούς Συνεργασίας για την Ασφάλεια του Υπουργείου Άμυνας της Kίνας, Zhou Bo, είπε ότι εάν η Φινλανδία ενταχθεί στο ΝΑΤΟ, τα στρατεύματα της Συμμαχίας θα εμφανιστούν σε άμεση γειτνίαση με την Αγία Πετρούπολη.\nH Ρωσία οδηγείται με μαθηματική ακρίβεια στην χρήση πυρηνικών όπλων.\nΘυμίζουμε ότι η φινλανδική ηγεσία ανακοίνωσε σήμερα ότι το αίτημα για την ένταξη στο ΝΑΤΟ θα γίνει «χωρίς καθυστέρηση».\nΤέλος, κάλεσε τη Δύση «να μην λέει ψέματα στον εαυτό της και στους άλλους» και «να μην πνίγεται από το σάλιο της στους παροξυσμούς της ρωσοφοβίας»!\nΗ Φινλανδία κάνει πρόταση ένταξης στο ΝΑΤΟ\nΟ πρόεδρος και ο πρωθυπουργός της Φινλανδίας ανακοίνωσαν σήμερα την υποστήριξή τους για ένταξη στο ΝΑΤΟ, μεταφέροντας το σκανδιναβικό έθνος που μοιράζεται σύνορα 800 μιλίων με τη Ρωσία ένα βήμα πιο κοντά στην ένταξη στην βορειοατλαντική συμμαχία.\nΗ δήλωση υποστήριξης προς το ΝΑΤΟ από τον Πρόεδρο Sauli Niinisto και την πρωθυπουργό Sanna Marin ήταν αναμενόμενη, αφού η φινλανδική κυβέρνηση υπέβαλε πρόσφατα έκθεση για την εθνική ασφάλεια στο κοινοβούλιο της χώρας, η οποία σκιαγράφησε την πορεία για ένταξη στη συμμαχία ως μία από τις επιλογές της Φινλανδίας.\nΣτην κοινή δήλωση, ο Niinisto και ο Marin δήλωσαν:\n«Η ένταξη στο ΝΑΤΟ θα ενισχύσει την ασφάλεια της Φινλανδίας. Ως μέλος του ΝΑΤΟ, η Φινλανδία θα ενίσχυε ολόκληρη την αμυντική συμμαχία. Η Φινλανδία πρέπει να υποβάλει αίτηση για ένταξη στο ΝΑΤΟ χωρίς καθυστέρηση. Ελπίζουμε ότι τα εθνικά βήματα χρειάζονται ακόμη για να η λήψη αυτής της απόφασης θα ληφθεί γρήγορα εντός των επόμενων ημερών».\nΜόλις το κοινοβούλιο εγκρίνει την ιδέα κατ’ αρχήν και τυχόν άλλα εγχώρια νομοθετικά εμπόδια έχουν ξεπεραστεί, αναμένεται ότι το ΝΑΤΟ θα καλέσει τη Φινλανδία να διαπραγματευτεί την ένταξή της.


HomeFitness— Δες στο fitness—— Άσκηση—— Κάψε λίπος—— Χτίσε μυς—— Super set—— Cross training—— Για αρχάριους—— Υγεία & άσκηση— Προγράμματα γυμναστικής—— Προγράμματα γυμναστικής—— Προγράμματα για κάψιμο λίπους—— Προγράμματα μυϊκής ανάπτυξης—— Κυκλικά προγράμματα—— Αερόβια γυμναστική— Sports—— Bicycle—— Running— Γενικά—— Συνεντεύξεις—— NewsNutrition— Διατροφή— Τροφές για μυϊκή ανάπτυξη— Τροφές για κάψιμο λίπους— Υπερτροφές— Δίαιτες— ΣυνταγέςHealth— Υγεία— Έρευνες— Τραυματισμοί & άσκηση— Στρες— Γερή καρδιά— Ζήσε περισσότερο— Υγιείς αρθρώσεις— ΨυχολογίαBodybuilding— Προπόνηση— Διατροφή— Υγεία— Συμπληρώματα— Νέα— Συνεντεύξεις— MotivationLifestyle— Gossip— Best life— Beauty— Αθλητές & διάσημοι— Style— Funny— Summer funSex— Man— Woman— Έρευνες— Διατροφή και sex— Υγεία— ΣχέσειςGallery\tΑρχική Fitness Δες στο fitness Κάψε λίπος Δοκίμασέ το: Ασκήσεις για κοιλιακούς... πέτρα!\nKάθε φορά που τρως περισσότερο από όσο πρέπει, η κοιλιά σου στο υπενθυμίζει. Όλα έρχονται και κάθονται στο συγκεκριμένο σημείο και αυτή όλο και... φουσκώνει. Από την άλλη όμως θα χαρακτήριζες και τον εαυτό σου ως τεμπέλα, αφού έχεις να επισκεφτείς το γυμναστήριό σου εδώ και χρόνια. Μέγα λάθος. Με ένα σωστό πρόγραμμα διατροφής και γυμναστικής θα μπορέσεις να αφεθείς πιο εύκολα στις μικρές αμαρτίες που παρουσιάζονται μπροστά σου αραιά και που και φυσικά θα συνεχίσεις να φοράς τα εφαρμοστά σου τοπ ανενόχλητη.\nΔες 4 ασκήσεις που μπορείς να κάνεις για να τονώσεις τους κοιλιακούς σου και μην απορήσεις αν το σώμα σου μεταμορφωθεί μέσα σε λίγες μόνο ημέρες.\n(θα χρειαστείς μία μικρή μπάλα)\nΞάπλωσεσε ανάσκελα και τοποθέτησε τα χέρια σου τεντωμένα στο έδαφος στο άνοιγμα των ώμων. Τέντωσε τα πόδια σου και πιάσε τη μπάλα . Από τη θέση αυτή ανασήκωσε σιγά σιγά τα πόδια προσπαθώντας να μη σου πέσει η μπάλα ενώ η μέση σου πρέπει να παραμένει σταθερή στο έδαφος. Φρόντισε κάθε φορά να σχηματίζεται γωνία περίπου 50-60 μοιρών. Για περισσότερη δύναμη, βάλε ένταση στις παλάμες σου.\n*Κάνε 3 σετ των 10 επαναλήψεων\nΞάπλωσε ανάσκελα και τοποθέτησε ανάμεσα από τα πέλματά σου τη μικρή μπάλα. Κράτησε λυγισμένα τα γόνατά σου προς το στήθος( το γόνατά σου δείχνουν προς τα έξω) ενώ τα χέρια σου είναι πίσω από το κεφάλι. Εισέπνευσε δυνατά και κατά την εκπνοή σφίξε αρκετά καλά την κοιλιά σου και τέντωσε τα πόδια σου. Ταυτόχρονα σφίξε και την μπάλα. Βάλε τα χέρια σου πίσω από το κεφάλι και σφίξε με δύναμη την μπάλα όσο μπορείς. Μην ξεχάσεις να σηκώσεις και τους ώμους σου από το πάτωμα, όπως ακριβώς κάνεις και στους απλούς κοιλιακούς.\n* Κάνε 3 σετ των 10 επαναλήψεων\nΞάπλωσε στο έδαφος με τα γόνατα λυγισμένα και τα πόδια να ακουμπούν στο πάτωμα. Ρίξε το βάρος σου προς τα πίσω (γείρε προς τα πίσω, χωρίς να καμπουριάζεις) και σήκωσε τα πόδια σου στον αέρα (πρέπει να είναι τεντωμένα και παράλληλα από το έδαφος). Από αυτή τη στάση, λύγισε το δεξί σου πόδι και φέρτο προς το στήθος, τη στιγμή που με τον αριστερό σου αγκώνα προσπαθείς να ακουμπήσεις το λυγισμένο δεξί σου γόνατο. Το αριστερό σου πόδι θα πρέπει να είναι καλά τεντωμένο. Πάρε βαθιά εισπνοή και επέστρεψε στο κέντρο, στην αρχική σου θέση. Ύστερα, άλλαξε πόδι. Προσοχή η κοιλιά σου θα πρέπει να είναι πάντα σφιχτή κατά την εκτέλεση της άσκησης, για να έχεις ισορροπία.\n*Κάνε 3 σετ των 15 επαναλήψεων\nΞάπλωσε στο πλάι έχοντας τα πόδια σου τεντωμένα. Ένωσε τα πόδια σου και τράβηξε την κοιλιά. Οι γλουτοί σου επίσης πρέπει να είναι σφιχτοί. Ύστερα, ανέβασε και τα δύο πόδια μαζί στον αέρα για 30 επαναλήψεις στην κάθε πλευρά. Αν θέλεις να δυσκολέψεις κάπως την άσκηση, ρίξε όλο σου το βάρος στην παλάμη σου, δημιουργώντας έτσι ένα τρίγωνο μεταξύ του χεριού και του κορμού σου.\nκοιλιακοι πετρα Σχετικά Άρθρα\n« Δεν θες να πάρεις ούτε γραμμάριο; 16 μικρές συμβουλές για να μη χάσεις τη φόρμα σου ποτέ!\nΑσκήσεις κατά της κυτταρίτιδας: Ένας πολύτιμος σύμμαχος! »


Η μαγική δύναμη της αγάπης αλλάζει τη ζωή μας - Αφύπνιση Συνείδησης\nΗ αγάπη είναι τόσο σημαντική για την ψυχοσωματική μας ισορροπία όσο είναι και το νερό για τη βιολογική. Όσο περισσότερο αγαπούμε, τόσο πιο ‘γεμάτοι’ αισθανόμαστε σε συναισθηματικό επίπεδο και επιβεβαιωνόμαστε υπαρξιακά. Όσο λιγότερο αγαπούμε ,τόσο περισσότερο ευάλωτοι γινόμαστε σε διάφορες αρνητικές καταστάσεις που επηρεάζουν την ψυχολογία μας, όπως π.χ. η κατάθλιψη.\nΗ σύνδεση μεταξύ αισθημάτων αγάπης και καταθλιπτικών συμπτωμάτων , είναι αντιστρόφως ανάλογη. Δηλαδή όσο περισσότερη αγάπη είναι εμφανής στη ζωή μας τόσο λιγότερο ευάλωτοι παρουσιαζόμαστε, μπροστά στην ‘ασθένεια ‘ του αιώνα μας όπως έχει χαρακτηριστεί, την κατάθλιψη. Η αγάπη είναι πιθανόν ένα από τα καλύτερα αντικαταθλιπτικά ,γιατί ένας από τους συνηθέστερους λόγους που οδηγούμαστε σε κατάθλιψη είναι η σκέψη ότι δεν μας αγαπάει κανείς .Τα περισσότερα άτομα με κατάθλιψη δεν αγαπούν τους εαυτούς τους και δεν αισθάνονται ότι οι άλλοι τους αγαπούν. Επικεντρώνονται εξαιρετικά στους εαυτούς τους , γεγονός που τους καθιστά λιγότερο ελκυστικούς και τους αποθαρρύνει από την δυνατότητα ανάπτυξης κοινωνικών δεξιοτήτων που θα τους βοηθήσουν να αγαπηθούν.\nΥπάρχει ένας μύθος στους καιρούς μας ότι η αγάπη είναι κάτι που απλά συμβαίνει δίνοντας της έτσι μεγάλη τυχαιότητα.. Τα άτομα με κατάθλιψη λοιπόν πολλές φορές παθητικά αναμένουν να βρεθεί κάποιος να τους εκδηλώσει αισθήματα αγάπης. Όμως η αγάπη δεν αναπτύσσεται έτσι. Για να αγαπηθείς και να διαρκέσει αυτή η αγάπη χρειάζεται ενεργητικότητα , κοινωνικοποίηση καθώς και εκμάθηση κοινωνικών δεξιοτήτων.\nΟι περισσότεροι εννοιολογικά κωδικοποιούμε την αγάπη μέσα από την λαϊκή κουλτούρα.’ Μαθαίνουμε’ ότι η αγάπη είναι κάτι μαγικό που μας δίνει φτερά. Ωστόσο αυτή η εκλαϊκευμένη αντίληψη της αγάπης αποτελείται από μη ρεαλιστικές προσδοκίες που αναπτύσσουμε και σχετίζονται με τον αυτοσκοπό της ‘διασκέδασης’. Το υλιστικό πρότυπο μας μαθαίνει η προσοχή μας να έλκεται από οτιδήποτε έχει ως επακόλουθο την πρόσκαιρη ικανοποίηση. Έτσι λοιπόν αποκωδικοποιούμε ως αγάπη οτιδήποτε απλά αποσπά την προσοχή μας και παρουσιάζεται ως ερωτικό σκίρτημα, γεμάτο ενθουσιασμό αλλά χωρίς ποιότητα.\nΜια συνέπεια αυτού είναι το γεγονός, ότι όταν βιώνουμε την πραγματική αγάπη αναστατωνόμαστε και απογοητευόμαστε γιατί αυτού του είδους η αγάπη δεν ταυτίζεται με το ανάλογο κοινωνικό πρότυπο της αγάπης. Κάποιοι από μας γινόμαστε απαιτητικοί και αγχωτικά διεκδικούμε την αγάπη όπως εμείς την έχουμε προκαθορίσει και ας είναι – όπως είπαμε πριν – λανθασμένα οροθετημένη.\nΕίναι λοιπόν απαραίτητο πριν προσπαθήσουμε να συσχετισθούμε με την αγάπη να αναρωτηθούμε για την ορθότητα του ιδιαίτερου τρόπου που αντιλαμβανόμαστε την αγάπη. Πολλές φορές η δική μας ερμηνεία για την αγάπη συσχετίζεται με συναισθήματα κατάθλιψης, όταν αναλαμβανόμαστε ότι δεν μπορούμε να την βιώσουμε. Παρακάτω προτείνω μια στρατηγική που πιθανότατα σας βοηθήσει να προσδοκήσετε πιο αισιόδοξα την αγάπη, ως κάτι που μπορείτε και εσείς να γευθείτε:\nΔιαχωρίσετε τον ενθουσιασμό από την αγάπη. Ο ενθουσιασμός είναι το ψυχολογικό στάδιο ενός έντονου σκιρτήματος .Είναι έντονο αλλά δεν έχει μεγάλη διάρκεια. Είναι το πρώτο στάδιο μιας μαγευτικής έλξης που όλα δείχνουν να είναι τέλεια. Κατά μέσο όρο αυτό το στάδιο διαρκεί περίπου έξι μήνες. Υπό συνθήκες μπορεί να οδηγήσει στην δημιουργία αισθημάτων αγάπης, για αυτό το λόγο λοιπόν δεν είναι επιθυμητό να αυθυποβάλλεστε πως κάθε φορά που νιώθετε το σκίρτημα ότι σίγουρα θα εξελιχθεί σε αγάπη.\nΠάντα υπάρχουν σημαντικές διαφορές μεταξύ δυο ανθρώπων και ακόμα και όταν μια σχέση εξελίσσεται καλά αυτές θα αναδύονται. Το σημαντικό σε αυτό το στάδιο είναι να εντοπίσετε τις διαφορές αυτές και να τις διαπραγματευτείτε από κοινού, έτσι ώστε να μη σας απομακρύνουν από το σύντροφο σας και δηλητηριαστεί η σχέση. Αυτό γίνεται συνήθως κατανοώντας το κοινωνικό και πολιτιστικό υπόβαθρο του άλλου όπως και με το να μπορείτε να εκφράσετε στο σύντροφο σας ποιοι είσαστε και τι θέλετε ξεκάθαρα. Όταν οι διαφορές σας κοινοποιηθούν και στους δυο, τις επεξεργάζεστε μαζί μέχρι να οδηγηθείτε σε ένα κοινό στάδιο όπου και οι δυο αισθάνεστε ασφαλείς και μπορείτε να παρουσιάζεστε όπως πραγματικά είστε χωρίς να καταπιέζεστε.\nΕπικεντρωθείτε στο σύντροφο σας. Αποκρυπτογραφήστε τις ανάγκες του και μην ασχολείστε αποκλειστικά με το αν σας συμπεριφέρεται καλά και με το τι κερδίζετε εσείς από αυτή τη σχέση. Τί πραγματικά χρειάζεται ο σύντροφος σας ώστε να αισθάνεται καλά; Αυτή ομολογουμένως είναι μια αρκετά δύσκολη ικανότητα να μαθευτεί λόγω της κοινωνικής κουλτούρας μας η οποία μας επιβάλλει να «φοράμε» ένα ναρκισσιστικό προσωπείο όπου κάτω από αυτό, οι ανάγκες μας και μόνο, προσελκύουν την προσοχή μας. Φυσικά σε όλη την διαδικασία δεν ξεχνάτε την ύπαρξη σας, βεβαιωνόσαστε ότι φροντίζετε ποιοτικά και τον εαυτό σας.\nΣυχνά η κατάθλιψη κρατά εγκλωβισμένους τους ανθρώπους στους εαυτούς τους, έτσι ώστε να αδυνατούν να προσηλωθούν στους άλλους άρα δεν μπορούν και να μάθουν να αγαπούν. Όσο περισσότερο ασχολείστε με τους άλλους και μαθαίνετε να αλληλεπιδράτε και αναγνωρίζετε /ανταποκρίνεστε στις ανάγκες των άλλων τόσο πιο «διαβασμένοι» θα είστε για να μπορείτε να αγαπήσετε.\nΠολλές φορές επίσης η κατάθλιψη σας είναι δυνατόν να σχετίζεται με ευερεθιστότητα απέναντι σε καταστάσεις απόρριψης σας. Λόγω χαμηλής αυτοεκτίμησης που συνεπάγεται η κατάθλιψη, οποιαδήποτε δυσαρμονία στη σχέση σας αυτόματα αποκωδικοποιείται από σας τους ίδιους ως δική σας ‘ανικανότητα’. Η ‘ανικανότητα’ που οι ίδιοι λοιπόν αποδίδετε σε σας, ασυνείδητα σας επιβεβαιώνει ότι αξίζετε μια απορριπτική συμπεριφορά από το σύντροφο σας. Όμως έτσι τελικά η απόρριψη σας στην πραγματικότητα γεννιέται από τον δικό σας λανθασμένο τρόπο μετάφρασης κάποιου υπαρκτού ή μη υπαρκτού προβλήματος στη σχέση και ενδυναμώνει την κατάθλιψη. Πριν σας αγαπήσουν είναι αναγκαίο να αγαπάτε τους εαυτούς σας και να ενδυναμώσετε την αυτοαντίληψη σας\nΌταν λοιπόν ερμηνεύσετε την κατάσταση με ένα διαφορετικό τρόπο τότε μπορείτε να προσπαθήσετε να δράσετε ενεργητικότερα και δυναμικότερα μέσα στη σχέση .Εδώ λοιπόν επιβεβαιώνεται ο αρχαίος μας προγονός, φιλόσοφος Επίκτητος που διακήρυξε ότι δεν επηρεαζόμαστε τόσο από τα φαινόμενα όπως συμβαίνουν αλλά πολύ περισσότερο από τον τρόπο που τα ερμηνεύουμε.\nRelated Items:Αγάπη, Κατάθλιψη


Καλοκαίρι είναι...... | LiFO\n4.7.2020 | 10:01\nΕικονογράφηση: Nick Slater\nΚαλοκαίρι είναι να μπορείς να επιστρέφεις νοερά στα μέρη που αναπολείς ακούγοντας και μόνο τη λέξη καλοκαίρι...\nΝα πάρεις το αεροπλάνο ή το βαπόρι και να ¨χαθείς¨ στη διαδρομή του ταξιδιού σου.\nΝα μπορείς να επιστρέφεις στις αγαπημένες σου παραλίες και να νιώθεις την αύρα της κρυστάλλινης θάλασσας.\nΝα περπατάς στην άμμο και να μαζεύεις πεταλίδες και κοχύλια.\nΝα πατάς κατά λάθος αχινό και να σκέφτεσαι πώς να τον βγάλεις από το πόδι σου!\nΗ αλμύρα να αποτυπώνεται σε όλο σου το είναι.\nΚαλοκαίρι είναι να ξεκουράζεσαι υπό των ήχο των τζιτζικιών και των δεκαοχτούρων.\nΝα ¨χάνεσαι¨ στις σελίδες ενός βιβλίου τα ήσυχα βράδια ή στην παραλία υπό τον ήχο της θάλασσας!\nΝα κάθεσαι στην αυλή σου με ένα καρπούζι και να λες ιστορίες με τους φίλους σου.\nΤην ώρα που απολαμβάνεις το κολύμπι σου, ο ήλιος να ¨χάνεται¨ μέσα στα σύννεφα και οι πρώτες σταγόνες βροχής να κάνουν τηνεμφάνισή τους δημιουργώντας ένα υπέροχο μα συνάμα παράξενο σκηνικό και εσύ να χαμογελάς!\nΝα περπατάς στα σοκάκια ενός νησιού εξερευνώντας τις απλές ομορφιές του. Ή να επιστρέφεις στα μέρη των παιδικών σου χρόνων.\nΚαλοκαίρι είναι ο συνδυασμός του έναστρου ουρανού και της μυρωδιάς των λουλουδιών που σε συντροφεύουν στο θερινό σινεμά.\nΝα πηγαίνεις βαρκάδα με τη βάρκα του θείου σου, να κάθεσαι στην πλώρη νιώθοντας την αύρα της θάλασσας στο πρόσωπό σου και να παρατηρείς πώς μαζεύουν τα δίχτυα από τη θάλασσα καθώς απλώνεται ο ¨κόσμος του βυθού¨ μπροστά στα μάτια σου!\nΚαλοκαίρι είναι να απέχεις από τη βουή της πόλης και να απολαμβάνεις τον έναστρο ουρανό παρατηρώντας τη Μικρή και τη Μεγάλη Άρκτο! Να παρατηρείς τον ουρανό και εκείνη τη στιγμή να διαγράφεται η πορεία ενός αστεριού μέχρι να σβήσει...\nΚαλοκαίρι είναι να δημιουργείς μικρές καλοκαιρινές στιγμές και παντοτινές αναμνήσεις!


Συνάντηση Κ. Χατζηδάκη - Τρόικας για τους πλειστηριασμούς - Aftodioikisi.gr\nΣυνάντηση Κ. Χατζηδάκη – Τρόικας για τους πλειστηριασμούς\n7 Νοεμβρίου 2013 - 12:31\nΤο ζήτημα της άρσης πλειστηριασμών πρώτης κατοικίας αναμένεται να βρεθεί στο επίκεντρο της σημερινής συνάντησης των εκπροσώπων της Τρόικας και του υπουργού Ανάπτυξης, Κωστή Χατζηδάκη.\nΤο υπουργείο Ανάπτυξης αναμένεται κατά τη συνάντηση με την Τρόικα να επαναλάβει τη δέσμευση του πρωθυπουργού, Αντώνη Σαμαρά, ότι θα προστατευθεί η πρώτη κατοικία για όσους πραγματικά έχουν αδυναμία να εξυπηρετήσουν τα χρέη τους.\nΒασικό επιχείρημα της ελληνικής πλευράς είναι ότι σε περίπτωση που υπάρξει πλήρης απελευθέρωση οι αντικειμενικές αξίες των ακινήτων θα κατέγραφαν ελεύθερη πτώση με αποτέλεσμα να υποστεί ζημιά και η αξία των ακινήτων των συνεπών δανειοληπτών.\nΥπενθυμίζεται ότι στις 31 Δεκεμβρίου εκπνέει η ισχύς του νόμου με τον οποίο απαγορεύονται οι πλειστηριασμοί πρώτης κατοικίας για «κόκκινα» στεγαστικά δάνεια.\nΥΠΟΥΡΓΕΙΑ, ΠΛΕΙΣΤΗΡΙΑΣΜΟΙ, ΤΡΟΙΚΑ, ΚΩΣΤΗΣ ΧΑΤΖΗΔΑΚΗΣ


ΣΥ.ΡΙΖ.Α ΓΛΥΦΑΔΑΣ: Αυγούστου 2007\nΟΙ ΥΠΟΨΗΦΙΟΙ ΒΟΥΛΕΥΤΕΣ ΤΟΥ ΣΥΡΙΖΑ ΣΤΗΝ Β΄ΑΘΗΝΩΝ\nβ. – Εκλογική Περιφέρεια Β΄ Αθηνών (ΕΔΡΕΣ 42 ΥΠΟΨΗΦΙΟΙ 46)\n1. ΑΝΔΡΙΟΠΟΥΛΟΥ ΣΟΦΙΑ του Ευσταθίου, δικηγόρος εγκληματολόγος\n2. ΑΥΛΩΝΙΤΟΥ ΕΛΕΝΗ του Βασιλείου, ερευνήτρια εργοφυσιολόγος\n3. ΒΑΜΒΟΥΡΕΛΛΗ ΜΑΡΙΑ του Παναγιώτη, νοσηλεύτρια\n4. ΓΑΛΑΝΗΣ ΝΙΚΟΛΑΟΣ του Δημητρίου, ηλεκτρολόγος μηχανικός\n5. ΓΙΩΤΗ ΕΙΡΗΝΗ-ΡΟΖΙΝΑ του Παναγιώτη, καθηγήτρια\n6. ΓΚΙΚΑ ΕΛΕΝΗ του Διονυσίου, αρθρογράφος\n7. ΔΟΥΡΟΥ ΕΙΡΗΝΗ (ΡΕΝΑ) του Αθανασίου, ιδιωτ. υπάλληλος\n8. ΔΡΑΓΑΣΑΚΗΣ ΙΩΑΝΝΗΣ του Ανδρέα, οικονομολόγος\n9. ΗΣΥΧΟΣ ΚΩΝΣΤΑΝΤΙΝΟΣ-ΗΡΑΚΛΗΣ του Νικολάου, υπάλληλος ΟΑ\n10. ΘΕΩΝΑΣ ΙΩΑΝΝΗΣ του Γρηγορίου, πρ. ευρωβουλευτής\n11. ΙΩΑΚΕΙΜΙΔΗΣ ΚΩΝΣΤΑΝΤΙΝΟΣ του Σταύρου, οικονομολόγος\n12. ΚΑΛΚΑΝΔΗΣ ΠΕΤΡΟΣ του Νικολάου, φοιτητής\n13. ΚΑΡΑΒΑΣ ΑΝΤΩΝΙΟΣ του Ιωάννη, ιατρός ΕΣΥ\n14. ΚΛΑΥΔΙΑΝΟΣ ΠΑΥΛΟΣ του Διονυσίου, δημοσιογράφος\n15. ΚΟΝΤΟΛΕΩΝ ΕΛΕΝΗ (ΕΛΙΑ) του Κωνσταντίνου, συγγραφέας\n16. ΚΟΥΒΕΛΗΣ ΦΩΤΙΟΣ – ΦΑΝΟΥΡΙΟΣ του Ευαγγέλου, δικηγόρος\n17. ΚΟΥΚΑ ΜΑΡΙΝΑ του Ιωάννη, ελεύθερη επαγγελματίας\n18. ΚΟΥΡΚΟΥΛΑΣ ΑΘΑΝΑΣΙΟΣ του Κωνσταντίνου, εκπαιδευτικός\n19. ΛΥΜΠΕΡΟΠΟΥΛΟΣ ΔΗΜΗΤΡΙΟΣ του Βασιλείου, οικονομολόγος\n20. ΜΑΛΛΙΑΡΗΣ ΝΙΚΟΛΑΟΣ του Κωνσταντίνου, ελεύθερος επαγγελματίας\n21. ΜΑΡΓΑΡΙΤΗΣ ΘΕΟΔΩΡΟΣ του Λουκά, πολιτικός επιστήμων\n22. ΜΑΡΚΟΠΟΥΛΟΣ ΑΝΤΩΝΙΟΣ του Χρήστου, εκπαιδευτικός\n23. ΜΕΔΟΥΡΗΣ ΧΑΡΑΛΑΜΠΟΣ του Σωτηρίου, βιοτέχνης\n24. ΜΠΑΔΟΓΙΑΝΝΗΣ ΠΡΟΚΟΠΙΟΣ (ΑΚΗΣ) του Γεωργίου, ιατρός –ορθοπεδικός\n25. ΜΠΑΛΑΟΥΡΑΣ ΓΕΡΑΣΙΜΟΣ (ΜΑΚΗΣ) του Δημητρίου, τραπεζικός\n26. ΜΠΑΡΤΣΩΚΑΣ ΑΘΑΝΑΣΙΟΣ του Περικλή, καθηγητής\n27. ΜΠΙΡΜΠΑΣ ΔΗΜΗΤΡΙΟΣ του Χρήστου, τεχνολόγος γραφικών τεχνών\n28. ΜΠΟΥΤΡΗΣ ΓΕΩΡΓΙΟΣ του Ελευθερίου, ιδιωτ. υπάλληλος οικονομολόγος\n29. ΝΙΚΟΛΑΟΥ ΧΡΥΣΟΥΛΑ – ΗΛΙΑΝΑ του Κωνσταντίνου, Επίκουρη καθ. της Ιατρικής Σχολής Παν/μιου Αθηνών\n30. ΝΤΑΛΙΟΣ ΚΩΝΣΤΑΝΤΙΝΟΣ του Ιωάννη, ιδιωτικός υπάλληλος\n31. ΟΥΑΣΙΜ ΑΛΙ ΦΑΤ ΡΑΤΖΑ του Φατέχ Αλάμ Αλί, εργάτης\n32. ΠΑΝΤΖΑΣ ΓΕΩΡΓΙΟΣ του Σπυρίδωνα – Αριστοτέλη, ηθοποιός\n33. ΠΑΠΑΓΙΑΝΝΑΚΗΣ ΜΙΧΑΗΛ του Ελευθερίου, οικονομολόγος\n34. ΠΑΠΑΔΟΓΙΑΝΝΗ ΣΟΦΙΑ (ΣΟΦΗ) του Νικολάου, κοινωνιολόγος\n35. ΠΑΠΑΝΙΚΟΛΑΟΥ ΠΕΤΡΟΣ του Κωνσταντίνου, ιατρός\n36. ΠΑΠΑΣΤΕΡΓΙΟΥ ΒΑΣΙΛΕΙΟΣ του Κωνσταντίνου, δικηγόρος\n37. ΣΑΚΕΛΛΑΡΙΔΗΣ ΓΑΒΡΙΗΛ του Γεωργίου, οικονομολόγος\n38. ΣΑΚΟΥΤΗΣ ΝΙΚΟΛΑΟΣ του Κωνσταντίνου, εκπαιδευτικός\n39. ΣΑΠΟΥΝΑΣ ΓΕΩΡΓΙΟΣ του Ευαγγέλου, ζωγράφος\n40. ΣΤΡΑΤΟΥΛΗΣ ΔΗΜΗΤΡΙΟΣ του Ιωάννη, υπάλληλος ΟΤΕ\n41. ΧΑΛΚΙΑΣ ΓΕΩΡΓΙΟΣ του Ιωάννη, φοιτητής\n42. ΧΕΛΑΚΗΣ ΓΕΩΡΓΙΟΣ του Σταύρου, δημοσιογράφος\n43. ΧΙΝΤΖΟΓΛΟΥ ΘΕΟΔΟΣΙΟΣ του Γεωργίου, κοινωνικός ψυχολόγος\n44. ΧΡΙΣΤΟΦΟΡΙΔΗΣ ΔΗΜΗΤΡΙΟΣ του Κίμωνα, έμπορος\n45. ΨΑΡΙΑΝΟΣ ΓΡΗΓΟΡΙΟΣ του Νικολάου, δημοσιογράφος\n46. ΨΥΚΑΚΟΣ ΔΙΚΑΙΟΣ του Γεωργίου, ιδιωτικός υπάλληλος\nΑναρτήθηκε από ΣΥΡΙΖΑ ΓΛΥΦΑΔΑΣ στις 31.8.07\nΌσα παίρνει ο (στρατηγός) άνεμος\nΤο ότι ο Έλληνας εμφορείται από το κόμπλεξ του περιούσιου λαού το γνωρίζαμε και από πριν. Το ότι θα είναι όμως τόσο μαλάκας ώστε να πιστέψει ότι οι φωτιές είναι έργο αναρχικών των Εξαρχείων (δηλώσεις της υπουργού Εξωτερικών), σκοτεινών δυνάμεων αποσταθεροποίησης (δηλώσεις του υφυπουργού Εξωτερικών) ή ουτσεκάδων πρακτόρων της CIA ("αποκάλυψη" της Αυριανής) δεν θα το πίστευα. Και όμως τις δύο τελευταίες μέρες όλο και περισσότεροι φίλοι, μου εξιστορούν συνομιλίες με ανθρώπους που υποστηρίζουν αυτά ακριβώς. Τα σενάρια συνωμοσίας επιστρατεύτηκαν προκειμένου να εξασφαλίσουν την εθνική ομόνοια και ομοψυχία και ο τύπος με το φραπέ από παλιά μαγευόταν από αυτά. Έτσι και αυτός την βγάζει καθαρή, έτσι φταίει κάποιος άλλος.\nΚαι όμως αν βγούμε από το εθνικό μας καβούκι ίσως διαπιστώσουμε το φετινό ολοκαύτωμα δεν αποτελεί αποκλειστικά εθνικό μας προνόμιο. Έως τις αρχές Αυγούστου ο απολογισμός των φωτιών στη Νότια Ευρώπη είχε περίπου ως εξής: Αλβανία: 100 φωτιές και άγνωστος αριθμός καμένων εκτάσεων, Βουλγαρία: 300 φωτιές και 50.000 εκτάρια καμένης γης, Δημοκρατία της Μακεδονίας: 27.000 εκτάρια καμένης γης, Ισπανία 8.500 εκτάρια καμένης γης τα περισσότερα στα Κανάρια Νησιά, Ιταλία: πάνω από 86.000 εκτάρια καμένης γης τα περισσότερα στη Σαρδηνία, στη Καλαβρία και στη Σικελία, Κροατία: 8.500 εκτάρια, Κύπρος: 2.300 εκτάρια, Βοσνία Ερζεβοβίνη: 32.000 εκτάρια, Σερβία 41.000 εκτάρια. Τέλος έντονα προβλήματα αντιμετωπίζουν και οι μεσογειακές ακτές της Αφρικής όπου όμως κανείς δεν μετράει.\nΕκτός λοιπόν από τους οικοπεδοφάγους, τους πυρομανείς, τους βοσκούς και τις ογδοντάχρονες που μαγειρεύουν τραχανά κάτι άλλο πρέπει να συμβαίνει. Και αυτό το κάτι άλλο έχει ονοματεπώνυμο, λέγεται κλιματική αλλαγή. Είναι η παρατεταμένη ξηρασία και η ανομβρία που μετατρέπουν τα δάση σε πυριταποθήκες όχι μόνο στη χώρα του Περικλή και του Καραμανλή αλλά σε όλη τη Νότια Ευρώπη. Είναι το ίδιο φαινόμενο από την ανάποδη που πλήττει με επίσης πρωτοφανείς πλημμύρες τη Βόρεια Ευρώπη.\nΚαι εδώ αρχίζουν τα δύσκολα τόσο για τον κ. Καραμανλή, όσο και για τον κ. Παπανδρέου. Γιατί εδώ η απάντηση δεν μπορεί να δοθεί από πράκτορες της ΕΥΠ που θα ψάχνουν εμπρηστές. Απαιτείται ριζικός αναπροσανατολισμός του ίδιου του μοντέλου ανάπτυξης και αυτό σημαίνει κόστος, σημαίνει και συγκρούσεις. Απαιτείται επίσης πρόληψη και όχι καταστολή, απαιτείται μια συνεπής οικολογική πολιτική τόσο σε εθνικό, όσο και σε ευρωπαϊκό επίπεδο. Αλλιώς θα καούμε και πνιγούμε μέχρι τον τελευταίο. Ο Συνασπισμός κατέθεσε τις 10 προτάσεις του, να δούμε αν θα κάνουν τον κόπο να απαντήσουν.\nΔεύτερο θέμα: προφανώς η έκταση και η ένταση των πυρκαγιών ήταν πρωτόγνωρη και υπερέβαινε τις υπάρχουσες δυνάμεις πυρόσβεσης. Προφανώς μπροστά σε μια τέτοια θεομηνία κάθε κυβέρνηση βρίσκεται σε μια σχετική αδυναμία. Το πρόβλημα δεν είναι εκεί. Το πρόβλημα είναι στο ότι κάθε δήμος της χώρας έλαβε μόλις 20.000 ευρώ για δασοπροστασία στις αρχές του καλοκαιριού, στο ότι όταν ξέσπασε η κρίση η πυροσβεστική ενημερώνονταν για τους αποκλεισμένους από τα τηλεοπτικά κανάλια, στο ότι δεν υπάρχουν δασικοί χάρτες, στο ότι ο κ. Πολύδωρας προσέλαβε 2.500 αγροφύλακες αντί για 2.500 πυροσβέστες, στο ότι πέρσι προσλήφθηκαν μόλις 6 δασολόγοι, στο ότι η Δασική Υπηρεσία υποφέρει από χρόνια υποχρηματοδότηση... Αυτά δεν είναι αυτονόητα, είναι εγκληματικά.\nΌταν πριν από κάποια χρόνια είχε βγει στους κινηματογράφους το Ghost Dog, ο κύριος Πολύδωρας (τότε η Ν.Δ. ήταν στην αντιπολίτευση) κελαηδούσε στα τηλεοπτικά παράθυρα, αφού ως θαυμαστής των σαμουράι είχε μεταφράσει στα ελληνικά τον κώδικα των Γιαπωνέζων πολεμιστών. Αποδείχθηκε όμως ότι ο υπουργός Δημοσίας Τάξης μάλλον είναι βλαχοτσολιάς. Αλλιώς ως γνήσιος σαμουράι θα έκανε στο Σύνταγμα χαρακίρι.\nΑναρτήθηκε από ΣΥΡΙΖΑ ΓΛΥΦΑΔΑΣ στις 30.8.07\nΘύματα και θύτες δεν θρηνούν μαζί!\nΓι' αυτή την καταστροφή φταίνε και οι δύο\nΣτο Σύνταγμα για τις φωτιές\nΓια δεύτερη φορά μέσα στο καλοκαίρι, μετά τη μεγάλη πυρκαγιά στην Πάρνηθα, το διαδίκτυο γίνεται δίαυλος αυτοοργάνωσης των πολιτών.\nΣυγκέντρωση διαμαρτυρίας για τις πυρκαγιές και τους θανάτους ανθρώπων, για την καταστροφή του φυσικού περιβάλλοντος και των δασών θα πραγματοποιηθεί την Τετάρτη 29 Αυγούστου και ώρα 19.00, στην πλατεία Συντάγματος και σε άλλες πόλεις της χώρας.\nΗ εκδήλωση διοργανώνεται με πρωτοβουλία χρηστών του διαδικτύου και της κινητής τηλεφωνίας, οι οποίοι διανέμουν τις πληροφορίες για το γεγονός με e-mail, sms, blog, καθώς και μέσα από σάιτ.\nΔημοσιοποιούν την οργή\nΗ συγκέντρωση έχει ως στόχο την καταγγελία των υπευθύνων της καταστροφής, χωρίς προεκλογικές σκοπιμότητες, την ανάδειξη του μεγέθους του προβλήματος, αλλά και την αποδοκιμασία εκείνων που προσπαθούν να εκμεταλλευτούν την τραγωδία για να αποκομίσουν οφέλη.\nΑναρτήθηκε από ΣΥΡΙΖΑ ΓΛΥΦΑΔΑΣ στις 29.8.07\nΑυτές τις κρίσιμες μέρες ,με όλη την Ελλάδα να καίγεται,καλούνται τα μέλη και οι φίλοι του ΣΥΡΙΖΑ Γλυφάδας σε συνάντηση στο ΚΑΠΗ στην Καραχάλιου , επι της οδού Σ. Βέμπο, στις 8μμ για να συζητήσουμε και να συναποφασίσουμε τι πρέπει να γίνει για όλα τα σημαντικά προβλήματα που επηρεάζουν την καθημερινότητα μας.\nΑναρτήθηκε από ΣΥΡΙΖΑ ΓΛΥΦΑΔΑΣ στις 27.8.07\nΗ Κοινοβουλευτική δράση των πολιτικών αρχηγών\nίνονται τα παρακάτω στοιχεία, με βάση το ηλεκτρονικό αρχείο Βουλής, σχετικά με την κοινοβουλευτική δράση των ηγετών των τεσσάρων κοινοβουλευτικών ομάδων για την περίοδο από τις εκλογές του 2004 μέχρι τη διάλυση της Βουλής το 2007.\nΕπίκαιρες ερωτήσεις προς Πρωθυπουργό\nΑναρτήθηκε από ΣΥΡΙΖΑ ΓΛΥΦΑΔΑΣ στις 22.8.07\nΟ Πρόεδρος της ΚΟ του Συνασπισμού Ριζοσπαστικής Αριστεράς Αλ. Αλαβάνος εγκαινιάζοντας σήμερα τα νέα γραφεία του Συνασπισμού Ριζοσπαστικής Αριστεράς, ανακοίνωσε τα ονόματα σημαντικών υποψηφιοτήτων που θα πλαισιώσουν τα ψηφοδέλτια του ΣΥΡΙΖΑ. Συγκεκριμένα ανέφερε τα εξής:\n«Κατ΄ αρχήν να σας καλωσορίσω στα καινούργια γραφεία του Συνασπισμού Ριζοσπαστικής Αριστεράς που εγκαινιάζουμε σήμερα. Είναι η πρώτη εκδήλωση που κάνουμε εδωμέσα και θα έλεγα είναι μια εκδήλωση η οποία έχει πολύ μεγάλη σημασία για μας.\nΣας μιλάω με την ιδιότητά μου ως επικεφαλής των συνδυασμών του Συνασπισμού Ριζοσπαστικής Αριστεράς που αποφασίστηκε και τυπικά στην πρόσφατη συνεδρίαση της Γραμματείας του Συνασπισμού Ριζοσπαστικής Αριστεράς.\nΝα σας ανακοινώσω επίσης ότι αποφασίστηκε ομόφωνα και τυπικά, ότι επικεφαλής του ψηφοδελτίου Επικρατείας του ΣΥΡΙΖΑ θα είναι ο Γ. Μπανιάς και ότι εκπρόσωπος Tύπου του Συνασπισμού Ριζοσπαστικής Αριστεράς κατά τη διάρκεια της προεκλογικής μας εκστρατείας θα είναι ο Αλέξης Τσίπρας .»\nΣτη συνέχεια το λόγο πήρε ο Αλ. Τσίπρας:\n«Από δω και στο εξής θα έχουμε την ευκαιρία μιας ελπίζω καθημερινής επαφής σχολιάζοντας τις εξελίξεις, την επικαιρότητα. Νομίζω ότι αυτό που θα έχει ιδιαίτερη σημασία για μας δεν είναι η ενημέρωση αλλά μέσα από δηλώσεις και σχόλια και μέσα από τις παρεμβάσεις και τις δράσεις μας όπως κάναμε σε όλο το προηγούμενο διάστημα και μέσα στους κοινωνικούς χώρους, μέσα από τους αγώνες και τα κινήματα, μέσα από τις δράσεις του ΣΥΡΙΖΑ σε όλη την Ελλάδα εν όψει της κρίσιμης αυτής εκλογικής μάχης που θα δώσουμε ενωτικά και δυνατά. Σήμερα σας φωνάξαμε εδώ για να σας παρουσιάσουμε δυο πολύ σημαντικές υποψηφιότητες για το ενωτικό ψηφοδέλτιο του Συνασπισμού Ριζοσπαστικής Αριστεράς. Του Μαν. Γλέζου και της Νάντιας Βαλαβάνη τις υποψηφιότητες των οποίων θα παρουσιάσει ο Αλ. Αλαβάνος.»\n« Νιώθω περηφάνια και συγκίνηση παρουσιάζοντας τις υποψηφιότητες της Νάντιας Βαλαβάνη και του Μανώλη Γλέζου για δύο λόγους. Πρώτος λόγος είναι γιατί είναι δυο προσωπικότητες οι οποίες έχουν εκφράσει με έναν αυθεντικό και πλατιά αναγνωρισμένο τρόπο τους αγώνες της Αριστεράς στη χώρα μας.\nΗ Νάντια Βαλαβάνη είναι μια από τις φοιτήτριες -σύμβολα της αντιδικτατορικής πάλης με την παρουσία της σ’ αυτό το μέτωπο από τον καιρό που ήταν μαθήτρια με την δράση της στα Πανεπιστήμια, με τη σύλληψη της και τη στάση που κράτησε κατά τη διάρκεια των πολύμηνων κρατήσεων και της δίκης που έγινε κατά τη διάρκεια της δικτατορίας. Παρούσα πάντα στην Αριστερά, είχαν χωρίσει οι δρόμοι μας το 1989 όταν η Νάντια Βαλαβάνη ήταν ένα από τα στελέχη τότε της Αριστεράς, του ΚΚΕ που είχε αντιταχθεί στην κυβέρνηση Τζανετάκη και τη συμμετοχή της Αριστεράς σε αυτήν. Πέρασαν χρόνια, δραστήρια πάντα σε όλους τους αγώνες, πάντα επιδιώκοντας την ενότητα σε μια ριζοσπαστική βάση, μας δίνεται σήμερα η ευκαιρία να ξανασυναντηθούμε σ αυτή τη μεγάλη προσπάθεια συγκέντρωσης όλου του δυναμικού της Αριστεράς που κάνει ο Συνασπισμός Ριζοσπαστικής Αριστεράς. Η Νάντια Βαλαβάνη έχει επίσης μια πολύ σημαντική παρουσία στον κόσμο των γραμμάτων και με τα δικά της βιβλία αλλά και με το ότι είναι μια από τους πιο γνήσιους σχολιαστές, κριτικούς και παρουσιαστές του Μπέρτολντ Μπρεχτ στην Ελλάδα.\nΤον Μανώλη το Γλέζο τον ξέρετε όλοι, ξέρετε ότι ήταν μια προσωπικότητα σύμβολο της πάλης ενάντια στη ναζιστική κατοχή και μια προσωπικότητα παρούσα πάντα στους αγώνες της Αριστεράς και πάντα με στόχευση την ενότητά της. Και για να πούμε την αλήθεια ίσως είναι και το πρόσωπο το οποίο ενέπνευσε και πολλές φορές σε δύσκολες στιγμές κράτησε το εγχείρημα του Συνασπισμού Ριζοσπαστικής Αριστεράς. Να αναφέρω ότι ο Μαν. Γλέζος μαζί με τον Απ. Σάντα οι άνθρωποι εκείνοι οι οποίοι έδωσαν τη μεγαλύτερη αξία από ποτέ στην ελληνική σημαία, όχι ως ένα σύμβολο αντιπαλότητας με γείτονες αλλά ως ένα σύμβολο αποδοχής και σεβασμού από όλους τους ευρωπαϊκούς λαούς και τους λαούς όλου του κόσμου στη μάχη για την ελευθερία ενάντια στο φασιστικό ολοκληρωτισμό.\nΟ δεύτερος λόγος που αισθάνομαι περήφανος είναι διότι παρόλο που οι προτάσεις όλων μας στη γραμματεία του ΣΥΡΙΖΑ ήταν να έχουν παρουσία στα ψηφοδέλτια κεντρικά στην Αθήνα, και η Νάντια Βαλαβάνη και ο Μαν. Γλέζος αρνήθηκαν αυτή την πιεστική πρότασή μας και επέλεξαν περιφέρειες οι οποίες με κανένα τρόπο δεν δίνουν αυτές τις δυνατότητες. Ο Μαν. Γλέζος την περιφέρεια της Μεσσηνίας, όπου κάνουμε μια μεγάλη προσπάθεια να εκλεγεί βουλευτής της Αριστεράς και η Νάντια Βαλαβάνη την περιφέρεια της πατρίδας της το Ηράκλειο στο οποίο τυχαίνει να είμαι κι εγώ επικεφαλής υποψήφιος. Πιστεύω ότι είναι ένα παράδειγμα ήθους, ταπεινότητας και αγωνιστικότητας που εκπέμπουν αυτοί οι δύο καλοί μας σύντροφοι. Όπως ξέρετε οι κανόνες της διακομματικής δεν επιτρέπουν να μιλάς με την άνεσή σου και έτσι είναι υποχρεωμένοι ορισμένοι να βρίσκονται σε βωβό κινηματογράφο.»\nΑπαντώντας σε ερώτηση δημοσιογράφου σχετικά με την επίθεση της Αλ. Παπαρήγα στο Συνασπισμό ο Αλ. Αλαβάνος τόνισε:\n«Η αίθουσα σήμερα είναι γεμάτη από τον ηλεκτρισμό της ενότητας της Αριστεράς. Σε αυτή την κατεύθυνση θα μείνουμε και οι δικοί μας αντίπαλοι είναι δικομματισμός και οι πολιτικές της ΝΔ και του ΠΑΣΟΚ. Αυτός ο ηλεκτρισμός πιστεύω ότι θα επαναληφθεί και αύριο κατά τη συνέντευξη που θα δώσει ο Συνασπισμός Ριζοσπαστικής Αριστεράς με το ΔΗΚΚΙ για τη συνεργασία τους.\nΑπαντώντας σε άλλη ερώτηση σχετικά με τα τηλεοπτικά σπότς ο Αλ. Τσίπρας ανέφερε τα εξής:\n«Έχουμε δηλώσει επανειλημμένα ότι σε αυτή την εκλογική μάχη δεν θα κάνουμε επικοινωνιακή πολιτική αλλά θα κάνουμε πολιτική αντιπαράθεση, θα δώσουμε πολιτική μάχη με πολιτικά επιχειρήματα και κυρίως μέσα από την πλούσια δράση και τους αγώνες μέσα από τα κινήματα, στους αγώνες της νεολαίας, στις κοινωνικές διεκδικήσεις σε όλη την προηγούμενη τετραετία. Με αυτή την έννοια δεν έχει νόημα να σχολιάσω ειδικότερα τα επικοινωνιακά μηνύματα. Νομίζω ότι η πιο σημαντική επικοινωνιακή πολιτική που έχουμε να κάνουμε ήταν η παρουσία και η δράση μας μέσα στους αγώνες της νεολαίας και των κοινωνικών κινημάτων όλο το προηγούμενο διάστημα. Όσον αφορά τα τηλεοπτικά σποτάκια και τα μηνύματα νομίζω ότι ζυγώνει η ώρα των εκλογών και θα τα δείτε. Θα στοχεύουν σε όλους, θέλουμε την ψήφο όλων και όχι μόνο των νέων και πιστεύω ότι θα μας ψηφίσουν νέοι άνθρωποι από 18 ως 88 ετών και παραπάνω.»\nΠροσχώρηση της "Οικολογικής Παρέμβασης" στο ΣΥ.ΡΙΖ.Α.\nΣε κοινή συνάντηση αντιπροσωπειών της Γραμματείας του ΣΥ.ΡΙΖ.Α (Πάνος Κοσμάς, Ελένη Πορτάλιου) και της Οικολογικής Παρέμβασης (Τάσος Πανταζίδης, Γιώργος Χαλκιάς) συζητήθηκε και αποφασίστηκε η προσχώρηση της Οικολογικής Παρέμβασης - που αποτελεί μια συσπείρωση ανθρώπων και συλλογικοτήτων του οικολογικού χώρου - στο ΣΥ.ΡΙΖ.Α.\nΑπό την πλευρά του ο Συνασπισμός Ριζοσπαστικής Αριστεράς προτείνει ένα πολιτικό και κοινωνικό σχέδιο εναλλακτικών θέσεων για τη διέξοδο από την εθνική οικολογική κρίση, το οποίο ήδη εκφράζεται έμπρακτα στη Βουλή και με τη συμμετοχή του στο οικολογικό κίνημα και τα κινήματα πόλης.\nΗ Οικολογική Παρέμβαση διαπιστώνει τη δραματική κατάσταση του περιβάλλοντος, που συμβαδίζει με την επίθεση στα δημοκρατικά δικαιώματα και τις ελευθερίες των πολιτών. Αναγνωρίζοντας ότι ο ΣΥ.ΡΙΖ.Α συγκροτείται στη βάση των αρχών της ισοτιμίας και του αλληλοσεβασμού, προσχωρεί σ’ αυτόν ώστε να δοθούν αποτελεσματικότερα τόσο η εκλογική μάχη όσο και οι αγώνες για τη σωτηρία του περιβάλλοντος.\nΌπως αναφέρουν στη διακήρυξή τους «είναι αυτονόητο ότι συνυπογράφουμε την εκλογική διακήρυξη του ΣΥ.ΡΙΖ.Α φρονώντας ότι δεν είναι απλά καταγγελτική, αλλά παρουσιάζει επίσης την εναλλακτική, ριζοσπαστική, οικολογική, αριστερή πρόταση για το πως μπορούμε όλοι μαζί ν’ αλλάξουμε τον τόπο μας αλλά και τον κόσμο ολόκληρο».\nΗ Οικολογική Παρέμβαση θα αναγράφεται στον τίτλο του ΣΥ.ΡΙΖ.Α μαζί με τις άλλες οργανώσεις και θα συμμετάσχει με υποψήφιους στα ψηφοδέλτια του ΣΥ.ΡΙΖ.Α.\nΟ ΣΥ.ΡΙΖ.Α. στις εκλογές\nΜε το τρίπτυχο «Νέα Γενιά – Οικολογία – Κοινωνικό Κράτος» θα κινηθεί ο ΣΥΝΑΣΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ.\nΜε δηλώσεις του ο Αλέκος Αλαβάνος τόνισε ότι ο Συνασπισμός είναι αντιπολίτευση «πρωτοπόρα, ουσιαστική, κινηματική, εναλλακτική, ενωτική και με προτάσεις».\nΔριμύτατη επίθεση εξαπέλυσε στον πρωθυπουργό καθώς όπως είπε θα έπρεπε να μπει στο Βιβλίο των Ρεκόρ Γκίνες «γιατί είναι η πρώτη φορά που πρωθυπουργός κάνει πρόωρες εκλογές χωρίς να αναφέρει το κυρίαρχο πρόβλημα της εποχής, που είναι οι τεράστιες καταστροφές στα δάση».\nΣημείωσε ακόμη ότι ο Γιώργος Παπανδρέου στις χθεσινές του δηλώσεις δεν ανέφερε τίποτα για την συνταγματική αναθεώρηση και τον κάλεσε να δεσμευτεί ότι θα καταψηφίσει όλα τα άρθρα.\nΤέλος κάλεσε «όλους τους αριστερούς να στηρίξουν τον ΣΥΡΙΖΑ σε αυτή τη νέα προσπάθεια ενότητας, κινηματικής δράσης, αποτελέσματος, αξιών».\nΣήμερα το απόγευμα συνέρχεται η γραμματεία του ΣΥΡΙΖΑ με θέμα τις υποψηφιότητες στις εκλογές, ενώ την Τετάρτη θα συνεδριάσει η Κεντρική Πολιτική Επιτροπή του ΣΥΝ για το ίδιο θέμα. Ανανεωμένα και με πλουραλιστικά αναμένονται τα ψηφοδέλτια σε όλη τη χώρα.\nΑναρτήθηκε από ΣΥΡΙΖΑ ΓΛΥΦΑΔΑΣ στις 18.8.07\n"Παίζει" κι ο Πολύδωρας...\nΥποψίες για κυβερνητική εμπλοκή στην υπόθεση του Ελληνικού. Ο Βύρων Πολύδωρας έκανε πάρτι σε ένα από τα κέντρα που κλείνουν την παραλία! Αυτό συνέβη μάλιστα την μέρα που το Δημοτικό Συμβούλιο ανέστειλε την λειτουργία του. Αυτά καταγγέλλει ο Δήμαρχος Ελληνικού Χρήστος Κορτζίδης, ο οποίος, μιλώντας ΣΤΟ ΚΟΚΚΙΝΟ δηλώνει αποφασισμένος να συνεχίσει τον αγώνα, μαζί με τους πολίτες απ’ όλη την Αθήνα.\nΚαταγγέλλει τα πρωτοφανή επεισόδια ο Δικηγορικός Σύλλογος Αθηνών που ζητά την επίσπευση της προκαταρκτικής εξέτασης του Αρείου Πάγου για το θέμα του παραλιακού άξονα. Τον αποτροπιασμό του για το θράσος των τραμπούκων που λυμαίνονται τις δημόσιες ακτές δηλώνει με ανακοίνωσή του το Εργατικό Κέντρο Αθήνας.\nΠροκλητική η στάση αστυνομίας και τραμπούκων στο Ελληνικό: με την αποχώρηση δυνάμεων των ΜΑΤ από την πλαζ του Αγίου Κοσμά, οι μπράβοι των νυχτερινών μαγαζιών επιχείρησαν στις 3 και δεύτερη επίθεση κατά των λουόμενων και υπαλλήλων του Δήμου Ελληνικού.\nΝωρίς το πρωί, οι τραμπούκοι επιτέθηκαν με τσεκούρια και ρόπαλα, με αποτέλεσμα δύο ηλικιωμένες γυναίκες να τραυματιστούν. Εκτός τόπου και χρόνου η αστυνομία, κατάφερε να συλλάβει τρεις υπαλλήλους του Δήμου και πέντε από τους 50 μπράβους.\nΌλα ξεκίνησαν όταν οι τραμπούκοι επιχείρησαν να αφαιρέσουν επιγραφή που έχει αναρτήσει ο Δήμος Ελληνικού και έστησαν ταμειακή μηχανή για να εισπράξουν εισιτήριο από τους λουόμενους.\nΤο θέατρο του παραλόγου συνεχίστηκε στο αστυνομικό τμήμα, όπου αστυνομικοί συνέλαβαν, την υπεύθυνη του γραφείου τύπου του Δήμου, καθώς της υπέβαλε μήνυση εκπρόσωπος της εταιρείας Ποσειδών Πετροκλάμπ.\n«Αποφασισμένος να συνεχίσει, μαζί με τους πολίτες απ’ όλη την Αθήνα, που επισκέπτονται καθημερινά την ελεύθερη πλαζ», δηλώνει ΣΤΟ ΚΟΚΚΙΝΟ ο δήμαρχος Ελληνικού, Χρήστος Κορτζίδης.\nΗ βουλευτής της ΝΔ, Κατερίνα Παπακώστα, τόνισε ότι «δε νοείται η επιχειρηματικότητα να συγκρούεται με το κοινό συμφέρον» και χαρακτήρισε ως «απαράδεκτα», τα σημερινά γεγονότα.\nΟ γραμματέας του ΣΥΝ, Νίκος Χουντής, με τη σειρά του, χαρακτήρισε «υποκριτική» την στάση της κυβέρνησης.\nΣε διάβημα, προς τη Γενική Αστυνομική Διεύθυνση Αττικής, προέβη ο ΣΥΝ, διαμαρτυρόμενος για την μειωμένη παρουσία της Αστυνομίας στον τόπο των επεισοδίων και για μεροληπτική συμπεριφορά σε βάρος της Δημοτικής Αρχής και πολιτών.\nΑναρτήθηκε από ΣΥΡΙΖΑ ΓΛΥΦΑΔΑΣ στις 14.8.07\nΣήμερα το πρωι τραμπούκοι,προφανως απο τα γνωστά συμφέροντα της νύχτας στο Ελληνικό,προχώρησαν σε δολοφονική επίθεση σε κατοίκους του Ελληνικού που περιφρουρούσαν την ανοικτή παραλία.\nΑυτό σημαίνει ότι πρέπει να βρισκόμαστε σε συνεχή επαγρύπνηση και θα πρέπει να γνωρίζουν ότι δεν θα τους περάσει.Η παραλία είναι και μείνει ανοικτή για τον λαό.\nΑναρτήθηκε από ΣΥΡΙΖΑ ΓΛΥΦΑΔΑΣ στις 10.8.07\nΜε διακεκομμένη γραμμή διακρίνονται τα όρια του Πυρήνα του Εθνικού Δρυμού. Μέσα στον πυρήνα υπάρχει ένα πυκνό οδικό δίκτυο, μεγαλύτερο σήμερα από όσο φαίνεται εδώ. Υπάρχει επίσης ένα πλήθος διάφορων εγκαταστάσεων από τις οποίες μερικές έχουν τονιστεί. Με σκούρο πράσινο αποτυπώνεται η περιοχή εξάπλωσης του ελατοδάσους από το οποίο περισσότερο από τα 2/3 κάηκαν. Με άλλες αποχρώσεις του πράσινου αποτυπώνονται τα πευκοδάση και τα μικτά δαση. Η φωτιά ήρθε από τα δυτικά, από εκεί όπου σημειώνεται η Βίλα του Παπαδόπουλου, και έφθασε ανατολικά μέχρι το Καζίνο και το καταφύγιο Μπάφι, βόρεια μέχρι το Μπόρσι και τη Ντράσιζα, νότια μέχρι το Ταμίλθι την Κορομηλιά και τον Αγ. Γεώργιο. Νοτιοανατολικά διακρίνεται καθαρά η υποχώρηση της οροθετικής γραμμής του πυρήνα του Δρυμού - εκεί όπου γράφει καταπατημένα δάση / βίλες - προς όφελος της επέκτασης των πολυτελών επαύλεων των Θρακομακεδόνων πάνω στο βουνό. Σε αυτή την περιοχή έγιναν στις 29/7 μετά από 6ωρη καταδίωξη της αστυνομίας και τη βοήθεια ρουφιάνων οικοπεδοφάγων, με επικεφαλής τον ίδιο τον δήμαρχο Θρακομακεδόμων Θεμ. Οικονόμου, οι συλλήψεις 27 από αυτούς που ανέβηκαν στο βουνό για να διαμαρτυρηθούν για την λειτουργία και την επέκταση του Καζίνο μέσα στο δρυμό.\nΑυριο το πρωί, 9 Αυγούστου, θα γίνει η δίκη τους.\nΑναρτήθηκε από ΣΥΡΙΖΑ ΓΛΥΦΑΔΑΣ στις 8.8.07\nΑποθρασυμένοι οι νονοί.\nΠροκαλούν οι νονοί της νύχτας στο Ελληνικό, ενώ περίεργη στάση τηρεί η Αστυνομία. Μήνυση για ένατη φορά κατέθεσε η Ποσειδών Πετροκλάμπ εναντίον της αντιδήμαρχου Ελληνικού, Ροδή Γεωργακάκη και του δημοτικού υπαλλήλου, Μίλτου Ευσταθιάδη, ο οποίος και συνελήφθη.\nΓια πολιτικό θέμα έκανε λόγο ο δήμαρχος Ελληνικού, Χρήστος Κορτζίδης, μιλώντας στο Κόκκινο. Άφησε αιχμές κατά του Περιφερειάρχη Αττικής που ακύρωσε απόφαση του δημοτικού συμβουλίου για το κλείσιμο των νυχτερινών κέντρων.\n«Το θράσος των επιχειρηματιών προέρχεται από τις διευκολύνσεις που τους παρέχουν κυβερνητικοί παράγοντες» δήλωσε στο Κόκκινο η αντιδήμαρχος Ελληνικού, Ρόδη Γεωργακάκη, με αφορμή τα τελευταία γεγονότα στο Ελληνικό.\nΟ βουλευτής του ΣΥΝ, Γιάννης Δραγασάκης, υπέβαλε ερωτήσεις στους υπουργούς Δημόσιας Τάξης και Εσωτερικών με τις οποίες ζητά να μάθει αν η αστυνομία προτίθεται να τοποθετήσει φύλακες στην παραλία και να πρόκειται να ανακληθεί η απόφαση του περιφερειάρχη Αττικής, που παραβαίνει τις δικαστικές αποφάσεις.\n▼ Αυγούστου 2007 (13)\nΠαρουσίαση υποψηφιοτήτων του ΣΥΡΙΖΑ από τον Πρόεδρ...\nΠροσχώρηση της "Οικολογικής Παρέμβασης" στο ΣΥ.ΡΙΖ...


Σάλος για το νέο σχέδιο νόμου για τα στρατιωτικά νοσοκομεία – GorgaNews\nΣάλος για το νέο σχέδιο νόμου για τα στρατιωτικά νοσοκομεία\nΠοικίλες αντιδράσεις φαίνεται να προκαλέσουν οι αλλαγές που προωθούνται στο σχέδιο νόμου που έχει προετοιμάσει το ΓΕΕΘΑ για τα νοσοκομεία των Ενόπλων Δυνάμεων. αφού θα ταράξουν το σημερινό κατεστημένο στα στρατιωτικά νοσοκομεία.\nΤο σχέδιο νόμου που έχει επεξεργαστεί το Γενικό Επιτελείο και έχει προωθηθεί ήδη στο γραφείο του υπουργού Εθνικής Άμυνας,περιλαμβάνει σαρωτικές αλλαγές.\nΣυγκεκριμένα, προβλέπεται να αναλάβουν τη διοίκηση των στρατιωτικών νοσοκομείων στελέχη που έχουν γνώσεις διοίκησης και να απεμπλακούν οι στρατιωτικοί γιατροί από αυτά τα καθήκοντα.\nΤο σκεπτικό αυτής της ρύθμισης δηλαδή είναι πως ο διοικητής του νοσοκομείου δεν χρειάζεται να είναι γιατρός. Χαρακτηριστικά αναφέρουν:“Πρέπει να καταλάβουμε ότι έχουν αναπτυχθεί και οι επιστήμες. Στα στρατιωτικά νοσοκομεία έχουν παντού διοικητές γιατρούς. Στα νοσοκομεία σε όλο τον κόσμο όμως την διοίκηση αναλαμβάνουν στελέχη που έχουν και τις ανάλογες γνώσεις”.\nΟι ρυθμίσεις που προωθεί το νομοσχέδιο, το οποίο μαθαίνουμε ότι είναι ήδη έτοιμο, αναθέτουν σε διοικητικά στελέχη τα καθήκοντα που αφορούν τα θέματα προσωπικού, τα διοικητικά και τα οικονομικά, ενώ οι στρατιωτικοί γιατροί περιορίζονται καθαρά σε θέματα επιστημονικά.\nΟ διοικητής μπορεί να είναι είτε απλός πολίτης είτε στρατιωτικός αλλά δεν θα είναι γιατρός. Έτσι, ο διοικητής θα είναι προσανατολισμένος στη διοίκηση, το προσωπικό, τις προμήθειες, τα οικονομικά θέματα και τα θέματα της συντήρησης και ανάπτυξης των εγκαταστάσεων. Ο διευθυντής του νοσοκομείου που θα είναι γιατρός θα έχει τον έλεγχο της παροχής των υγειονομικών υπηρεσιών.\nΌπως όλα δείχνουν ωστόσο η κατάθεση αναμένεται να γίνει τους αμέσως επόμενους μήνες.\nΕτικέτεςΓΕΕΘΑ στρατιωτικά νοσοκομεία\nΣύλληψη 32χρονου ημεδαπού για κλοπές απο την Ομάδα ΔΙ.ΑΣ.\nΗ Θάλεια πάντα κοντά στο Α.Τ. Ελευσίνας


Όποιος θέλει να μείνει, παλεύει! | Anonymoi.gr\nΠλαστήκαμε για να είμαστε μαζί, για να ζούμε κατά ομάδες, με άλλους ανθρώπους να μας πλαισιώνουν.\nΩς φύσει κοινωνικά όντα έχουμε ανάγκη τη συμβίωση και τη συντροφικότητα. Δεν έχει νόημα να πάμε κόντρα στο γραφτό μας ούτε στη μοίρα που κάποιοι άλλοι διάλεξαν για εμάς πολύ πριν έρθουμε πρώτη φορά πάνω στη Γη. Και το καταφέραμε, δημιουργήσαμε κοινωνίες, ζήσαμε όλοι μαζί, μοιραστήκαμε συναισθήματα, στιγμές, σκέψεις και λέξεις. Κι όλα αυτά, αφενός προκειμένου να επιβιώσουμε, αφετέρου γιατί είχαμε εξαρχής αυτή την προδιάθεση. Δικαιώνουμε, επομένως, για άλλη μια φορά τον Αριστοτέλη που μας χαρακτήρισε «φύσει πολιτικά ζώα».\nΑν σε βοηθάει, δες το κι ολίγον τι εγωιστικά. Είχες βάλει το ρήμα «δίνω» στην επανάληψη και το αποτέλεσμα μηδενικό. Είχες προσφέρει πολλά για να σου αξίζει μια τέτοια αντιμετώπιση και το ξέρεις. Δε χρειάζεσαι ανθρώπους που δε σε χρειάζονται. Και δεν είναι σφάλμα να δράσεις με τα εγωιστικά σου κίνητρα στο on τη στιγμή που όλα τα πριν βγήκαν απ’ την πρόθεση να δείξεις την αγάπη σου.\nΗ αγάπη δε χωράει εγωισμούς ούτε ιδιοτελή συναισθήματα, η εγκατάλειψη όμως κι η επιβίωση μετά από όλους εκείνους που δεν εκτίμησαν ούτε τα μισά, χωράει και παραχωράει. Αν δεν τα βγάλεις τώρα δε θα τα βγάλεις ποτέ ή ακόμα κι αν τα βγάλεις κάποτε θα είναι στο λάθος πρόσωπο και τη λάθος στιγμή.\nΌταν σου δείχνουν πως δε σε χρειάζονται, τώρα που ως γνωστή νεραϊδονονά εκπλήρωσες κάθε τους θέλω και τους έκανες να αισθανθούν μοναδικοί κι ανεκτίμητοι, δείξε τους στα καπάκια πώς είναι να μην αποτελούν κάτι σημαντικό. Αν κοντά σου ήταν κάτι, μακριά σου το πιθανότερο είναι να μη σημαίνουν τίποτα.\nΑν κάτω απ’ την ασφάλεια της αγκαλιάς σου ένιωσαν έστω και λίγο τη γλυκιά ικανοποίηση του «με δέχονται» και κατόπιν την πέταξαν στα σκουπίδια θεωρώντας τη δεδομένη, απομακρύνσου και ψάξε για κάτι που ίσως να καλύπτει κι εσένα εξίσου. Αν δε θέλουν να βρίσκονται στη ζωή σου για σένα μία, εσύ δε θέλεις δέκα κι εκατό και χίλιες φορές.\nΔε βρίσκεσαι εδώ για να κάνεις χάρες, πόσο μάλλον για να σου κάνουν. Αν γι’ αυτούς ήταν χάρη να σε συντροφεύουν, αν σου έκαναν το χατίρι επειδή έτυχε να είσαι από κείνους τους καλούς ανθρώπους που καταδέχονται την όποια παραξενιά κι ιδιοτροπία τους χωρίς να μιλήσουν και χωρίς να γκρινιάξουν, τότε λίγη σημασία έχει αν μείνουν ή αν φύγουν.\nΗ πόρτα είναι ανοιχτή και τα σκυλιά δεμένα, κανείς δε θα τους εμποδίσει να αποχωρίσουν κι αν τύχει να κριθούν με την αθυροστομία σου μετά το τελειωτικό τους αντίο, δε χάθηκε κι ο κόσμος.


Τ.Γκάιντερ: Από ιθύνοντες της ΕΕ μας ζητήθηκε να ρίξουμε τον Μπερλουσκόνι - badiera\nΤ.Γκάιντερ: Από ιθύνοντες της ΕΕ μας ζητήθηκε να ρίξουμε τον Μπερλουσκόνι\nHome /Posts/Τ.Γκάιντερ: Από ιθύνοντες της ΕΕ μας ζητήθηκε να ρίξουμε τον Μπερλουσκόνι\n«Υψηλόβαθμοι ιθύνοντες της Ευρωπαϊκής Ένωσης μας πρότειναν το φθινόπωρο του 2011 να στηρίξουμε ένα συγκεκριμένο σχέδιο για να πειστεί ο Σίλβιο Μπερλουσκόνι να παραιτηθεί από πρωθυπουργός», αποκαλύπτει στο νέο του βιβλίο Stress Test («Έλεγχος αντοχής») ο πρώην υπουργός Οικονομικών των Ηνωμένων Πολιτειών της Αμερικής Τίμοθι Γκάιτνερ.\nΣύμφωνα με τον Γκάιτνερ «ζητήθηκε από τις ΗΠΑ να μην υποστηρίξουν την παροχή δανείων στην Ιταλία από μέρους του Διεθνούς Νομισματικού Ταμείου, μέχρι την πτώση της κυβέρνησης Μπερλουσκόνι», όπως αναφέρει σε σημερινό της άρθρο η ιταλική εφημερίδα «Λα Στάμπα».\n«Πληροφορήσαμε αμέσως τον πρόεδρο Ομπάμα. Παρ’ όλο, όμως, που θα ήταν χρήσιμη μια πιο ικανή ηγεσία στην Ευρώπη, δεν μπορούσαμε να πάρουμε μέρος σε μια τέτοια μηχανορραφία», προσθέτει ο πρώην υπουργός οικονομικών των ΗΠΑ.\nΟ Τίμοθι Γκάιτνερ αποκαλύπτει επίσης ότι η κυβέρνηση της Ουάσιγκτον, όσον αφορά τις προσπάθειες διάσωσης του Ευρώ, προτίμησε να αναπτύξει στενή συνεργασία με τον πρόεδρο της Ευρωπαϊκής Κεντρικής Τράπεζας Μάριο Ντράγκι.\nΆγκυρα: Δεν καταβάλουμε αποζημίωση σε χώρα που δεν αναγνωρίζουμε\nΤίποτε δεν μπορεί να σταματήσει το λιώσιμο των παγετώνων στη δυτική Ανταρκτική\nTAGS: ΔΝΤ ΗΠΑ Ιταλια Λα Στάμπα Ομπάμα Σίλβιο Μπερλουσκόνι Τίμοθι Γκάιντερ


Τρίτη φορά δύο αποβολές\nΘυμηθείτε μέσα από βίντεο τις δύο προηγούμενες φορές που αποβλήθηκαν δύο παίκτες του Ολυμπιακού σε ντέρμπι με την ΑΕΚ.\nΓια τρίτη φορά στην ιστορία των ντέρμπι ΑΕΚ-Ολυμπιακού, αποβλήθηκαν δύο παίκτες των «ερυθρόλευκων» με τις δύο προηγούμενες ιστορίες να έχουν πολλές ομοιότητες με την τωρινή.\nΣτις 7 Μαίου του 1989 στην ιστορική νίκη της ΑΕΚ στο ΟΑΚΑ επί του Ολυμπιακού που της χάρισε το πρώτο επαγγελματικό πρωτάθλημα (1-0 με γκολ του Καραγκιοζόπουλου στο 83’), η ‘Ενωση είχε τελειώσει το ματς με οκτώ παίκτες και ο Ολυμπιακός με εννέα.\nΟ διαιτητής Ηλίας Καραμάνης είχε αποβάλει τους με απευθείας κόκκινη τον Μπανιώτη στο 60’ και τον Χαντζίδη μαζί με τον Πεπέ στο 69’. Με δεύτερη κίτρινη είχαν αποβληθεί ο Μανωλάς (74’) και ο Χατζής (89’).\nΣτις 26/2 του 1994 στο Καραϊσκάκη, ο Ολυμπιακός επικράτησε με 3-0 της Ένωσης (24’ Κρίστενσεν πεν, 67’ Τσαλουχίδης, 90’ Μπατίστα) με τον διαιτητή Βαγγέλη Μαζαράκη να αποβάλει τον Τόνι Σαβέφσκι στο 64’ με δεύτερη κίτρινη αφήνοντας την ΑΕΚ με δέκα στο 1-0. Ακολούθησαν η απευθείας κόκκινη στον Κρίστενσεν στο 70’ και η αποβολή επίσης με δεύτερη κίτρινη του Κρις Καλαντζή στο 77’.\nΣυνολικά έφθασαν τους 21 οι παίκτες του Ολυμπιακού που αποβλήθηκαν στα ντέρμπι Ολυμπιακού-ΑΕΚ με πρώτο τον Νίκο Γιούτσο στις 27/10 του 1968.


Τα 10 καλύτερα ξενοδοχεία κοντά σε: Klub Bajka Mielno\nΤα καλύτερα ξενοδοχεία κοντά σε: Klub Bajka Mielno\nNadbrzezna 1, Mielno 76-032, Πολωνία\nKlub Bajka Mielno: Διαβάστε κριτικές\n177 από 1.445 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Klub Bajka Mielno\n0,2 χλμ. από Klub Bajka Mielno\n0,3 χλμ. από Klub Bajka Mielno\n0,4 χλμ. από Klub Bajka Mielno\n1,9 χλμ. από Klub Bajka Mielno\n19,3 χλμ. από Klub Bajka Mielno\n22,0 χλμ. από Klub Bajka Mielno\n22,3 χλμ. από Klub Bajka Mielno\n28,8 χλμ. από Klub Bajka Mielno\n29,3 χλμ. από Klub Bajka Mielno\n0,9 χλμ. από Klub Bajka Mielno\n1,3 χλμ. από Klub Bajka Mielno\n1,4 χλμ. από Klub Bajka Mielno\n2,0 χλμ. από Klub Bajka Mielno\n4,5 χλμ. από Klub Bajka Mielno\n6,0 χλμ. από Klub Bajka Mielno\n6,4 χλμ. από Klub Bajka Mielno\n6,7 χλμ. από Klub Bajka Mielno\n7,0 χλμ. από Klub Bajka Mielno\n7,5 χλμ. από Klub Bajka Mielno\n10,3 χλμ. από Klub Bajka Mielno\n10,8 χλμ. από Klub Bajka Mielno\n11,3 χλμ. από Klub Bajka Mielno\n11,6 χλμ. από Klub Bajka Mielno\n11,7 χλμ. από Klub Bajka Mielno\n12,1 χλμ. από Klub Bajka Mielno\n12,4 χλμ. από Klub Bajka Mielno\n18,9 χλμ. από Klub Bajka Mielno\n19,2 χλμ. από Klub Bajka Mielno


Ήρθε η ώρα η καρδιά της Αθήνας να χτυπήσει Δυτικά – Κρίτων Αρσένης\nσε ΔΥΤΙΚΑ, Συνεντεύξεις\nΕίναι μια μάχη για την πολιτιστική κληρονομιά. Για να μπει η Δυτική Αθήνα στο επίκεντρο, να γίνει ένας από τους βασικότερους τουριστικούς προορισμούς της Αθήνας. Για να μην υπάρχει επισκέπτης της πόλης που δεν θα περπατήσει την Ιερά Οδό, από τον Βοτανικό Κήπο στο Χαΐδάρι έως την Μονή Δαφνίου, το ιερό της Αφροδίτης, τα αρχαία σπήλαια και την λίμνη Κουμουνδούρου. Το όραμά μου είναι να γίνει αυτός ο μεγάλος αρχαιολογικός περίπατος της Αθήνας.\nΕίναι η μάχη για την ποιότητα ζωής. Με την μετατροπή του όρους Αιγάλεω και Ποικίλου σε ένα δάσος – πνεύμονα ζωής, ανάχωμα για την βιομηχανική ρύπανση του Θριάσιου. Με την καθιέρωση, ζωνών απόλυτης προστασίας, ζωνών δάσους και αναψυχής, ανάδειξη μονοπατιών, μέτρα διαχείρισης για την αποφυγή πυρκαγιών και καθαρισμό των ανεξέλεγκτων χωματερών μπάζων.\nΠροηγούμενο άρθρο Tα πετρέλαια να μείνουν για πάντα στον βυθό!\nΤο επόμενο άρθρο Για τις άσκοπες καισαρικές


Στον Ταΰγετο για… μπουκουβάλα φασολάδα, κρασί, μουσική και χορό στα μαγευτικά φαράγγια! | Foninews.gr\nBy on\t 4 Δεκεμβρίου 2016 Κύρια θέματα, ΛΑΟΓΡΑΦΙΑ\nΜια ξεχωριστή γιορτή της ελιάς στο γραφικό Καστόρι Λακωνίας. Πρόκειται για τη σημαντικότερη αγροτική γιορτή του τόπου και τη γιορτάζουν με μπουκουβάλα, φασολάδα, κρασί, μουσική και χορό. Και, φυσικά, με πεζοπορία στα μονοπάτια και τα φαράγγια του μαγευτικού Βόρειου Ταΰγετου! Ένα βιωματικό ρεπορτάζ – αφιέρωμα από την Μυρσίνη Γρηγόρη στην έντυπη έκδοση της Υ. Χ. (Ύπαιθρος Χώρα) που θα εντυπωσιάσει ιδιαίτερα τους φυσιολάτρες και τους λάτρεις των λαϊκών παραδόσεων και γιορτών. Ιδού:\nΗ κοντινή απόσταση από τη Σπάρτη, η καλαισθησία του και οι άρτιες υπηρεσίες του, έχουν κάνει το Καστόρι ή Καστόρειο αγαπημένο προορισμό για όλο τον χρόνο. Είναι ιδιαίτερα γνωστό στους φυσιολάτρεις για το μοναδικής ομορφιάς φαράγγι, που βρίσκεται έξω ακριβώς από το χωριό. Έτσι, λοιπόν, και φέτος, εναλλακτικοί και φυσιολάτρεις, πεζοπορικές ομάδες, ποδηλάτες, αλλά και απλοί επισκέπτες, έδωσαν το «παρών» στη 10η υπαίθρια «Γιορτή της Μπουκουβάλας».\nΧτισμένο στη βορειοδυτική πλευρά του Ταΰγετου, σε υψόμετρο 500 μέτρων, το Καστόρι είναι ένα χωριό στο οποίο θαρρεί κανείς πως ο χρόνος έχει σταματήσει. Αξίζει να το περπατήσετε και να χαζέψετε τα πέτρινα σπιτάκια του, με τις κόκκινες κεραμιδοσκεπές, τα χρωματιστά παραθυρόφυλλα και τις τοξωτές αυλόπορτες, τις πέτρινες βρύσες και τις βυζαντινές του εκκλησίες. Απέχει μόλις 17 χιλιόμετρα από την πόλη της Σπάρτης και 225 χιλιόμετρα από την Αθήνα.\nΟι κάτοικοι δεν επαναπαύο νται, ωστόσο, σε δόξες περασμένων εποχών. Άνθρωποι ανήσυχοι, όλο σκαρφίζονται καινούργιες ιδέες για να αναδείξουν τον τόπο τους. Ακόμα και σε εποχές δύσκολες, δεν παύουν να καλωσορίζουν με αίσθημα χαράς και ευγνωμοσύνης τον ερχομό του ευλογημένου καρπού: της ελιάς! Και, ακριβώς για το καλωσόρισμά της, οργανώνουν κάθε χρόνο, το μήνα Νοέμβριο, τη Γιορτή της Μπουκουβάλας. Πρόκειται για τη σημαντικότερη αγροτική γιορτή του τόπου και τη γιορτάζουν με μπουκουβάλα, φασολάδα, κρασί, μουσική και χορό. Και, φυσικά, με πεζοπορία στα μονοπάτια και τα φαράγγια του μαγευτικού Βόρειου Ταΰγετου!\nΚαι τι σημαίνει, εντέλει, «μπουκουβάλα»; Πρόκειται για μια λέξη, η ετυμολογία της οποίας αγνοείται, η γεύση της, όμως, σίγουρα θα σας… απογειώσει! Μιλάμε για το απόλυτο γκουρμέ του λιοτριβιού, αν και η συνταγή της είναι κάτι παραπάνω από απλή. «Ξεροψήνεις το ζυμωτό ψωμί στα κάρβουνα και πάνω στην καψαλισμένη φέτα ρίχνεις λεμονάκι και… μπλουμ στο φρέσκο πρωτόλαδο, που μόλις έχει βγει από το εργοστάσιο. Υπέροχα πράσινο και «εκρηκτικό» στη γεύση, το λάδι ποτίζει το ψωμί και συμπληρώνεται από αλάτι και ρίγανη. Το αποτέλεσμα είναι αναπάντεχα γευστικό μέσα στην απλότητά του», μας περιγράφει κ. Λαγανάς.\nΣΤΟΥ ΆΙ ΜΑΜΑ\nΣτη Γιορτή της Μπουκουβάλας συμμετέχει όλο το χωριό. Είναι μια γιορτή χαράς, που συνεχίζει την παράδοση του τόπου και στην οποία είναι ευπρόσδεκτοι όλοι. Πρόκειται για το δημιούργημα του Συλλόγου Φίλων Ταϋγέτου «Η Λουσίνα», με τη χορηγία του Δήμου Σπάρτης. «Με την έναρξη της ελαιοκομικής περιόδου, το Δ.Σ. του συλλόγου σας προσκαλεί στη 10η Γιορτή Μπουκουβάλας, την Κυριακή 27 Νοεμβρίου, που πραγματοποιείται στο χωριό μας, στο Καστόρι Λακωνίας. Κοπιάστε να δοκιμάσετε την μπουκουβάλα και το φρέσκο μας λάδι! Προσφέρουμε, επίσης, φασολάδα, ντόπια λουκάνικα, ελιές και κρασί με ένα ευρώ το μισό λίτρο», μας προσκαλεί ο κ. Κώστας Λαγανάς, πρόεδρος του συλλόγου και πρωτεργάτης του εγχειρήματος. Σημειώνουμε ότι οι εκδηλώσεις θα πραγματοποιηθούν στην είσοδο του χωριού, εκεί όπου οι πηγές Άι Μάμα θα σας υποδεχτούν και θα σας ξεδιψάσουν με το ελαφρύ κρυστάλλινο νερό τους.\nΜόλις δέκα λεπτά με τα πόδια από το χωριό, μπορείτε να επισκεφθείτε το εκκλησάκι της Παναγίας της Μισοσπορίτισσας. Κανείς δεν ξέρει πόσους αιώνες αγναντεύει το Καστόρι. Το ξωκλήσι είναι κυριολεκτικά χωμένο μέσα στα σπλάχνα του Ταΰγετου. Η θέα του χωριού από εκεί είναι εκπληκτική. Σύμφωνα με την παράδοση, εδώ υπήρξε το ασκηταριό του Αγίου Θεόκλητου. Ένας θρύλος αναφέρει τα εξής: Μια γριά γυναίκα είδε στον ύπνο της ότι σ’ εκείνο το σημείο βρισκόταν η εικόνα της Παναγίας. Πήγε, λοιπόν, και την πήρε σπίτι της. Η εικόνα, όμως, επέστρεψε στο αρχικό σημείο, μέσα στη σπηλιά. Έτσι, η γυναίκα μετά απ’ το θαύμα αυτό, έχτισε το ξωκλήσι το οποίο ανακαινίστηκε πριν 50 χρόνια περίπου.\nΑξίζει να επισκεφθείτε την επιχείρηση παραγωγής πέστροφας και σολομού της οικογένειας Γεροντίδη, στις πηγές του Αγίου Μάμα. Είναι η μοναδική στην Ελλάδα που παράγει γκουρμέ (gourmet) προϊόντα, όπως χαβιάρι. Μάλιστα, είχε την τιμητική της στην ταινία «ο Θεός αγαπάει το χαβιάρι». Οι πηγές ξεκινούν από την είσοδο του ιχθυοτροφείου, που έχει πάντα καθαρό τρεχούμενο νερό, ένα ασύγκριτο πλεονέκτημα για τη διαμόρφωση και τη γεύση του ψαριού.\nΜετά από τον περίπατο στη φύση, μπορεί κανείς να χαλαρώσει πίνοντας καφεδάκι στα μαγαζιά του χωριού ή να κάνει μερικές ακόμη βόλτες, προκειμένου να προμηθευτεί τις τοπικές λιχουδιές. Γιατί, μαζί με τα γύρω χωριά, το Καστόρι έχει πραγματικά όλα τα καλά του κόσμου. Καλό κρέας, λουκάνικα και το φημισμένο σύγκλινο, φρέσκο γάλα και τυροκομικά, φρέσκια πέστροφα και σολομό, ζυμαρικά, ελαιόλαδο, εσπεριδοειδή, βότανα και αρωματικά, κρασί και αποστάγματα. Οι τοπικές συνταγές περιλαμβάνουν κολοκυθοκορφάδες, μπαρδουνιώτικο κόκορα στην κατσαρόλα με σάλτσα ντομάτας και κύβους από κεφαλοτύρι, πιταρούδες, όπως λένε τις λοιπές χορτόπιτες, λαλάγγια, καγιανά και τσιγαρολάχανα.\nΟΙ ΦΙΛΟΙ ΤΟΥ ΤΑΫΓΕΤΟΥ,\nΗ ΛΟΥΣΙΝΑ ΚΑΙ\nΟΙ ΕΠΙΤΥΧΙΕΣ ΤΟΥΣ\nΟ σύλλογος αριθμεί περίπου 200 μέλη και ιδρύθηκε το 2000, από μία ομάδα ανθρώπων που αγαπούν το βουνό\nΟ Σύλλογος Φίλων Ταΰγετου «Λουσίνα», (έτσι λεγόταν το παλιό Καστόρι, στα 1.400 μέτρα υψόμετρο), είναι ουσιαστικά μια δραστήρια περιβαλλοντική οργάνωση με πολλές επιτυχίες και δράσεις στο ενεργητικό της. Με ευκολία θα τον χαρακτήριζε κάποιος προστάτη του βουνού. Έχει περίπου 200 μέλη και ιδρύθηκε το 2000, από μία ομάδα ανθρώπων που αγαπούν τον Ταΰγετο. Η Γιορτή της Μπουκουβάλας αποτελεί δικό τους εγχείρημα και, όπως μας εξηγεί ο κ. Λαγανάς, «βασικός σκοπός μας είναι η προστασία του φυσικού περιβάλλοντος του Ταΰγετου. Όμως, μέσα στις επιδιώξεις μας είναι και η σύσφιξη των σχέσεων μεταξύ των μελών, αλλά και μεταξύ των κατοίκων της περιοχής, όπως και η συνεργασία με όλους τους φορείς της πολιτείας. Γενικότερα επιθυμούμε να αναδείξουμε το φυσικό, αλλά και το πολιτιστικό περιβάλλον της περιοχής. Με αφορμή τη συγκεκριμένη γιορτή θέλουμε να διαφημίσουμε το εξαιρετικό παρθένο ελαιόλαδο της περιοχής και τις επιτραπέζιες ελιές μας. Επίσης, στόχος μας είναι να αναδείξουμε το βουνό μας ως τον απόλυτο προορισμό για περιπατητικό και εναλλακτικό τουρισμό». Ο Κώστας Λαγανάς έχει στο ενεργητικό του αμέτρητες ώρες πεζοπορίας, αναρρίχησης και καταβάσεων. Σε αυτόν πρέπει να απευθυνθεί κάποιος εδώ, εάν θέλει να ασχοληθεί με σπορ στη φύση, μια και ο τόπος είναι ιδανικός για τέτοιες δραστηριότητες.\nΑν δεν περπατήσεις στα ζωογόνα μονοπάτια του Ταΰγετου, του περήφανου μυστηριακού βουνού, δεν μπορείς να υποψιαστείς αυτόν τον άλλο ορεινό κόσμο. Στον Βόρειο Ταΰγετο σε περιμένει ένα εξαιρετικά οργανωμένο δίκτυο μονοπατιών (105 χλμ.) με σήμανση που εγγυάται ότι, ακόμη κι αν ακολουθείς μονοπάτι για πρώτη φορά στη ζωή σου, δεν υπάρχει περίπτωση να χάσεις τον δρόμο σου. Για τη συντήρηση του δικτύου τα εύσημα τα παίρνει και πάλι η «Λουσίνα» χάρη στην αξιοθαύμαστη εθελοντική εργασία. Οι διαδρομές είναι όλες μαγευτικές, ενώ οι βαθμοί δυσκολίας τους κυμαίνονται από εύκολες μέχρι πολύ δύσκολες που καταλήγουν στις κορυφές του βουνού.\nΜια από τις ωραιότερες και ευκολότερες διαδρομές είναι εκείνη που ξεκινά λίγο έξω από το Καστόρι, ακολουθώντας την πορεία του ποταμού Κάστορα, ο οποίος «βάφτισε» το χωριό και έχει πάρει το όνομα του μυθικού αδερφού της Ωραίας Ελένης. Η διαδρομή είναι σχεδόν επίπεδη, με το μονοπάτι να κινείται κάτω από αιωνόβια δέντρα τα οποία σχεδόν κρύβουν τον ουρανό, πάνω σε ξύλινα γεφυράκια, πλάι σε ερείπια παλιών νερόμυλων.\nΜετά από σαράντα, περίπου, λεπτά πεζοπορίας, το μονοπάτι καταλήγει στο Μαρμαρογέφυρο, το παλιό τοξωτό γεφύρι του Κάστορα, που βρίσκεται πολύ κοντά στο ομώνυμο χωριό. Είναι το γεφύρι που στέκει πάνω απ’ τον χείμαρρο ο οποίος κατεβαίνει απ’ το χωριό Γεωργίτσι και χύνεται στον Ευρώτα ποταμό, από την πλευρά του κάμπου. Αναμφισβήτητα, πρόκειται για ένα αξιόλογο έργο, που κινεί σήμερα τον θαυμασμό με την τεθλασμένη γραμμή του και τις τρεις μαρμαρόχτιστες καμάρες.


Σύγκριση τιμών ενοικίασης αυτοκινήτου από το Ταϊπέι Σουνγκ Σαν με τη Skyscanner\nΣυγκρίνετε τις επιλογές ενοικίασης αυτοκινήτου στο Ταϊπέι Σουνγκ Σαν\nΑνεξάρτητα από το εάν πετάτε προς Ταϊπέι Σουνγκ Σαν για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Ταϊπέι Σουνγκ Σαν. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Ταϊπέι Σουνγκ Σαν θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Ταϊπέι Σουνγκ Σαν. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Ταϊπέι Σουνγκ Σαν, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Ταϊπέι Σουνγκ Σαν πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Ταϊπέι Σουνγκ Σαν θα σας τo ζητήσουν για να σας επιτρέψουν να φύγετε.\nΠληροφορίες για Ταϊπέι Σουνγκ Σαν\nΣύγκριση πτήσεων προς Ταϊπέι Σουνγκ ΣανΑναζήτηση πτήσεων\nΣύγκριση ξενοδοχείων σε ΤαϊπέιΑναζήτηση ξενοδοχείων